LUDNICA U CRNOJ GORI: Otkrivena veza Dritana Abazovića i Aleksandara Vučića… (foto, video) - IBALKAN\nLUDNICA U CRNOJ GORI: Otkrivena veza Dritana Abazovića i Aleksandara Vučića… (foto, video)\nJasno je da premijer Crne Gore Abazović ima mnogo razloga da vraća dugove predsjedniku Srbije Aleksandru Vučiću, pored ostalog i zbog klinike koju, kako tvrdi, otvara njegov brat Džihan…\nBEOGRAD- PODGORICA: Regija, Crna Hronika, vijesti, ponedeljak, 20. 06. 2022… 09: 58… LUDNICA U CRNOJ GORI: Otkrivena veza Dritana Abazovića i Aleksandara Vučića… (foto, video)\nPopović: Brat premijera Abazovića otvara kliniku u bivšoj zgradi BIGZ-a, proglašenoj za spomenik kulture u Srbiji…\nFirme “Marera Real Estate Partners” i “Marera Properties”, u medijima predstavljene kao ruske firme, dok svi podaci pokazuju da su povezane sa ministrom finansija u Vladi Srbije Sinišom Malim, u februaru prošle godine kupile su zgradu BIGZ-a u Beogradu. Nije poznata konačna cijena, ali dostupne informacije ukazuju da je velelepna zgrada, koja je 1992. godine proglašena spomenikom kulture, plaćena oko 3,7 miliona eura, kazao je za Gradsku RTV novinar Predrag Popović.\nUpravo u ovoj zgradi biće otvorena klinika čiji su vlasnici Džihan Abazović, brat crnogorskog premijera Dritana Abazovića, i Milica Đurđić, partnerica premijerke Srbije Ane Brnabić.\n“U Srbiji je odavno poznato da braća Mali, Siniša i Predrag, imaju jako dobru saradnju sa Anom Brnabić i njenim bratom Igorom Brnabićem, i oni ulaze u raznorazne poslove. U poslednje vreme su kupili nekoliko zgrada i firmi u Beogradu. Najvažnija je zgrada „Beograđanka”. Siniša Mali je kupio 2020, a prošle godine je navodno za 3,7 miliona eura kupio tu zgradu BIGZ-a. Deo tog prostora namenjen je za otvaranje klinike čiji su suvlasnici Milica Đurđić, partnerka Ane Brnabić i Džihan Abazović, brat Dritana Abazovića”, objašnjava Popović.\nIako su firme “Marera Real Estate Partners” i “Marera Properties” registrovane u Rusiji, imena vlasnika na papiru nisu poznata javnosti u Srbiji, kaže Popović, ali su povezana sa ministrom finansija Sinišom Malim.\nČitaj još: ŠTA JE KLJUČNO I ZBUNJUJE ISTRAŽITELJE: Sudbina Matejevog mobitela, sumnja se na dva scenarija... (foto, video)\n“Nekoliko njih, to je spisak od desetak imena, koja ni našoj javnosti a sigurno ni vašoj ne znače ništa, ali to su njegovi saradnici iz njegovih offshore kompanija i dvojica iz Ministarstva finansija, koje već dve godine vodi Siniša Mali. Tako da nema dileme da su direktno povezane sa Sinišom Malim”, smatra Popović.\nTreći vlasnik klinike nije poznat, ali gdje je Siniša Mali, tu je i Andrej Vučić, ističe Popović.\n“Na to može da uputi činjenica da Andrej Vučić ima bliske partnerske odnose sa Predragom Malim, bratom Siniše Malog. Oni zajedno rade raznorazne poslove po Beogradu. Da li će Andrej da bude uključen kroz logistiku, finansije ili na bilo kakav drugi način, to je samo pitanje njihovog dogovora. U svakom slučaju, u svakom poslu u koji je uključen neko od braće Mali, uključen je i Andrej Vučić”, kaže Popović.\nPrema Popovićevim riječima, jasno je da premijer Crne Gore Abazović ima mnogo razloga da vraća dugove predsjedniku Srbije Aleksandru Vučiću, pored ostalog i zbog klinike koju, kako tvrdi, otvara njegov brat Džihan.\n“Pristao je da učestvuje u onome što je Aleksandar Vulin, sadašnji ministar policije, nazivao Srpski svet. Kada Aleksandar Vulin kaže Srpski svet, on misli na Vučićev svet. Aleksandar Vučić radi isključivo za sebe. Sada koristi Dritana Abazovića da bi ostvario neke svoje interese u Crnoj Gori, kao što je do juče, a možda će i sutra, Andriju Mandića i ostale “pipune”. Mislim da takva vrsta dogovora, koja nema veze sa voljom građana ni Crne Gore ni Srbije, nije u interesu ni Crne Gore, ni Srbije, a ni celog regiona”, zaključuje Popović.\nČitaj još: BEOGRAD, NUDI SPISAK, GLASANJA IZ DUBAJIA: IME zemlje, koja će vas IZNENADITI!!!\nPodsjetimo, premijer Dritan Abazović je još u februaru, tada na funkciji potpredsjednika Vlade, u intervjuu za HRT potvrdio da je predsjednik Srbije Aleksandar Vučić njegovom bratu, prema Abazovićevim tvrdnjama vrsnom ljekaru, poklonio kliniku u Beogradu. Premijer se kasnije pravdao da je izjava bila ironična, što je novinarka HRT- a demantovala.\nBONUS VIDEO: Dritan Abazović slavi formiranje vlade i pjeva na albanskom 30.04.2022.\nLazović branio sve, "ajkule" preko Japana do četvrtfinala- Svjetskog prvenstva, Read more\nMIHAILO PISAO DRITANU Abazoviću: CPC spremna da zaključi UGOVOR o…\nMihailo je naveo da je uvjeren da će zaključenjem ugovora Read more


Juve i Siti se dogovorili, Tevez u crno-belom? - Sportske.net\nIzgleda da je saga pri kraju, kako pišu italijanski mediji Milan je odustao, Marota putuje u Englesku u narednih par dana kako bi završio posao. Time će spasiti i svoju poziciju u klub...\nLiga šampiona - Barsa protiv Bajerna, Real na Juve!Najboljih 11 koji nikada nisu osvojili LŠ!Liga šampiona - Idealni timŠta će reći kuglice?Italijani - Najbolje od 2003.\nPotraga je završena, Karlos Tevez će, ako prihvati ponudu Juventusa od 5.5 miliona evra po sezoni završiti u Torinu.\nArgentinac će godinu dana pre isteka ugovora napustiti Siti, "Građani" su se, kako tvrde italijanski mediji dogovorili sa italijanskim šampionom, obeštećenje je 12 miliona evra, koje će Juve isplatiti u naredne dve godine.\nMilan koji je predstavljao konkurenta se povukao iz trke, nemaju novca, transfer je zavisio od prodaje Robinja Santosu, za sada nema dogovora, Brazilcima se ne žuri pa su Galijaniju vezane ruke. Uz to, "Rosoneri" nude oko 4 miliona Tevezu što je značajno manja ponuda od Juventusove.\nDirektor "Bjankonera" Bepe Marota će otputovati u četvrtak ili petak u Englesku kako bi završio posao, za njega to verovatno znači i novi ugovor u Juventusu.\nU prethodnim prelaznim rokovima imao je neke sjajne poteze, pogotovo dovođenje igrača bez obeštećenja, poput Pirla, Ljorentea i Pogbe, ali nije uspeo da privuče nijednog top napadača. Sa Tevezom će konačno dovesti igrača koga Konte želi, ali Juve neće odustati od Jovetića.\nOn je sledeća meta, mada pre toga treba da završe i posao sa Ogbonom iz gradskog rivala Torina.\nIzvesni dolazak Teveza mogao bi da označi početak selidbe špiceva iz Juventusa, čak ni Mirko Vučinić nije siguran, a klub bi mogli da napuste i Kvaljarela i Matri.


Aktuelno – Page 3 – Glas TK\nNa svjetskim tržištima cijene nafte prošle sedmice porasle su više od 5 posto jer su naznake ubrzanja oporavka najvećih svjetskih ekonomija od koronakrize podržale očekivanja o jačanju potražnje za crnim zlatom. Tako je na londonskom tržištu cijena barela prošle sedmice skočila 6.1 posto, na 66.77 dolara, dok je na američkom tržištu barel poskupio 5.3 posto, na 63.13 dolara. Podršku cijenama pružili su dobri pokazatelji iz najvećih svjetskih ekonomija i potrošača nafte – Kine i\nUdruženja Donorska mreža u BiH i Udruženje dijaliziranih i transplantiranih bolesnika u FBiH, koja okupljaju ljekare, ali i pacijente sa zatajenjem bubrega sa područja cijele države, a posebno Federacije BiH, podržavaju dijalizne pacijente iz Gradačca i osuđuju nehumano postupanje i uskraćivanje im prava da dijalizu primaju u najbližem centru. Ujedno, zahtijevaju od nadležnih i odgovornih institucija i obnašatelja izvršnih i drugih funkcija u institucijama da hitno postupe u skladu sa\nGradonačelnica Sarajeva Benjamina Karić odala je danas počast žrtvama genocida u Srebrenici. Karić je posjetila Memorijalni centar Potočari i položila bijele ruže na spomen-obilježje s imenima žrtava genocida u Srebrenici. “Hodajući između bolnih uspomena na ljude ubijene u genocidu pred očima su mi se odvijale slike njihovih posljednjih trenutaka i patnje članova porodica koju cijeli život nose sa sobom. Tu patnju niko ne može olakšati, ali ono što možemo i moramo\nU Bosni i Hercegovini danas će preovladavati pretežno oblačno vrijeme. U većem dijelu Bosne povremeno sa slabom kišom, a u višim područjima sa susnježicom ili snijegom. Tokom dana padavine, uglavnom, prestaju. Vjetar slab sjeverni. Dnevna temperature od 5 do 10, na jugu do 15 stepeni. U ponedjeljak, 19. aprila, bit će pretežno oblačno. Tokom dana ponegdje sa slabom kišom ili lokalnim pljuskovima. Vjetar slab sjeverni i sjeveroistočni. Jutarnja temperatura od\nAutocesta na Koridoru Vc se intenzivno gradi. U izgradnji je 48 kilometara autoceste i brze ceste kroz Federaciju BiH. Unatoč restrikcijama izazvanim pandemijom virusa COVID-19, svih 11 gradilišta je aktivno i radovi su u punom jeku. Pored građenja, upravljanje i održavanje autoceste ima važnu ulogu u funkcioniranju JP Autoceste FBiH, ističe to izvršni direktor Marin Jelčić, koji rukovidi Sektorom upravljanja i održavanja, u čijoj nadležnosti je sustav naplate cestarine. -Iako\nOrganizacija koja se bavi procjenom i analizom pasoša Henley Passport Index objavila je ažuriranu listu trenutno najmoćnijih pasoša svijeta, odnosno podatke o tome čiji državljani imaju najviše pogodnosti tokom putovanja širom svijeta. Japan i dalje država sa najmoćnijim pasošem na svijetu, a pasoš BiH se nalazi na 49. mjestu. Ova pozicija podrazumijeva da državljani Bosne i Hercegovine imaju pristup u 117 država. Pasoš Srbije je 36. najvrijedniji na svijetu, pa\nRasparčan sigurnosni sistem u Bosni i Hercegovini, nedovoljna suradnja među državama zapadnog Balkana u smislu razmjene informacija i koordiniranje u policijskim akcijama, najviše pogoduju kriminalnim strukturama koje unapređuju svoju suradnju i nastavljaju sa krijumčarskim aktivnostima – kazao je u razgovoru za Fenu Dženan Jusufović, direktor Centra protiv krijumčarenja umjetnina (CPKU). – Kada govorimo o temi ilegalne trgovina umjetninama, Bosna i Hercegovina ne predstavlja izuzetak kada je riječ o balkanskoj ruti\nZašto izmjenama Zakona nisu predviđeni inspekcijski nadzori nad javnim nabavkama?\nIzmjene i dopune Zakona o javnim nabavkama u BiH predviđaju harmonizaciju antikorupcionih mjera i povećanu transparentnost kroz objavu planova nabavki na jednom mjestu, ali ne predviđaju inspekcijski nadzor. Ove dugo očekivane izmjene zakona, koji je veoma važan za svakodnevni život građana, ali i za evropski put BiH, urađene su bez velike pompe u javnosti. Ovaj prijedlog prvi je od 14 prioriteta za dobijanje kandidatskog statusa BiH i predviđa dalju harmonizaciju\nNjemačka je u prošloj godini za bh. državljane izdala 4.154 radne vize, dok je u istom periodu 2019. izdala 11.939 ovih viza, pokazuju podaci Ministarstva vanjskih poslova Njemačke. Ovi podaci pokazuju da je broj radnika koji su prošle godine otišli u Njemačku 70 posto manji nego što je to bilo prethodnih godina. Kada je riječ o ostalim kategorijama viza, prošle godine nije bilo velikih odstupanja u odnosu na raniji period.\nFederalno ministarstvo raseljenih osoba i izbjeglica, putem Jedinice za implementaciju Projekta (PIU FBIH) zaduženo je za implementaciju Regionalnog stambenog programa i Projekta CEB II – ”Zatvaranje kolektivnih centara i alternativnih smještaja putem javnih stambenih rješenja“. U svrhu realizacije navedenih projekata planirano je potpisivanje više ugovora sa izvođačima, predstavnicima institucija i odabranim tehničkim nadzorima. Ugovori će biti potpisani 19. aprila u zgradi Vlade FBiH, a potpisivanju će prisustvovati ministar za ljudska


Kina planira 30.000 kilometara brze pruge do 2020. - Biznis i Finansije\nHome\tVestiEkonomija\tKina planira 30.000 kilometara brze pruge do 2020.\nKineske vlasti planiraju da do 2020. godine prošire mrežu brzih pruga na 30.000 kilometara, što je deo planova o većim troškovima za infrastrukturne projekte u cilju povećanja ekonomskog rasta.\nMrežom će biti povezano više od 80 odsto velikih gradova, izjavio je zamenik ministra saobraćaja Jang Judong i dodao da Kina planira da do 2020. godine u izgradnju železnica uloži ukupno 3,5 hiljada milijardi juana (504 milijardi dolara).\nUkupna dužina brzih pruga u Kini prošle godine bila je 19.000 kilometara.\nJang je na konferenciji predstavio planove za poboljšanje transportnih službi, koji obuhvataju obnovu auto-puteva i bržu izgradnju pruga što bi pomoglo manje razvijenim područjima u centralnoj i zapadnoj Kini.\nEkonomski rast u Kini je tokom proteklih šest godina bio usporen, a vlasti pokušavaju da preusmere ekonomiju sa proizvodnje i izvoza na više samoodrživi rast zasnovan na domaćoj potrošnji.\nPrethodne dve godine povećana su izdvajanja za izgradnju auto-puteva i druge javne radove.\nU sredu je počela da radi nova brza pruga koja povezuje finansijski centar Šangaj na istoku zemlje i Kunming u siromašnijoj provinciji Junan na jugozapadu.\nPruga je duga 2.252 kilometara, a vreme putovanja skraćeno je sa 35 na 11 sati.


Nekad je u Dolu ispod sela bio obrađen svaki pedalj zemlje. Krediti poljoprivrednicima iz ovog kraja mogli bi doprinjeti da se njive ponovo počnu obrađivati\nMinistarstvo za poljoprivredu, vodoprivredu i šumarstvo Federacije BiH donijelo je odluku da podstiče razvoj poljoprivrede dodjelom povoljnih kredita. S tim u vezi sa Investicionom bankom Federacije BiH potpisan je Protokol o realizaciji podrške poljoprivrednih gazdinstava u kojem su precizirani uslovi kreditiranja kao i način finansijske podrške. Protokol su potpisali 20. maja o.g. ministar Damir Ljubić i direktor Investicione banke Ramiz Džeferović. Prema tom dokumentu, za investicione projekte Federalno ministarstvo izdvojiće 8 miliona KM dok će Investiciona banka učestvovati sa dvostruko više sredstava.\nParlament Federacije BiH usvojio je srednjoročnu strategiju razvoja poljoprivrednog sektora dok su Zakonom o poljoprivredi definisane mjere i ciljevi poljoprivredne politike.\nPored ostalih mjera definisane su i mjere podrške investicija poljoprivrednim gazdinstvima koje su namjenjene za;\nizgradnju sistema za navodnjavanje,\npodizanje višegodišnjih nasada u voćarstvu i vinogradarstvu,\nizgradnja i opremanje objekata za stočarsku proizvodnju,\nnabavku mehanizacije i opreme u poljoprivredi,\nizgradnju novih i rekonstrukciju postojećih ribnjaka,\nizgradnju staklenika i plastenika,\nulaganje u poljoprivredno-prehrambenu proizvodnju,\nunapređenje organske i integralne proizvodnje,\ndruge namjene određene zakonom.\nU konkretnoj realizaciji investicione podrške za razvoj poljoprivrednih gazdinstava sa Investicionom bankom Federacije BiH potpisan je Protokol kojim je definisan koncept finansiranja projekata u oblasti poljoprivrede.\nProtokolom je predviđen način finansiranja projekata i to:\n- 25% sredstava osiguraće Federalno ministarstvo poljoprivrede,\n- 25% sredstava osiguraće investitor dok\n- 50% sredstava obezbjeđuje Investiciona banka Federacije BiH.\nProtokolom su definisani i uslovi kreditiranja:\n- rok kredita je do 10 godina,\n- period mirovanja kredita zavisno od visine je od 12 do 36 mjeseci,\n- kamatna stopa od 0,4% godišnje,\n- osiguranje hipotekom u odnosu 1:1,50\nInvesticiona banka Federacije BiH zaračunava 1,0% jednokratne naknade za obradu kreditnih zahtjeva.\nMinistarstvo je uputilo pismo poslovnim bankama u Federaciji BiH i predložilo da svaka banka definiše vlastitu kreditnu liniju za podsticanje razvoja poljoprivrednih gazdinstava u Federaciji BiH. Na Internet-stranici Ministarstva za poljoprivredu, vodoprivredu i šumarstvo u vijesti u kojoj se govori o otvaranju kreditne linije za podsticanje razvoja poljoprivrede, piše da su «povodom potpisivanja Protokola objavljeni uslovi za kreditiranje i procedura kreditiranja» ali i da će «cijeli dokumenat biti uskoro objavljen na veb-stranici Ministarstva». Zbog mogućeg interesovanja naših posjetilaca za ovu informaciju objavljujemo Internet adrese izvora informacije koje smo koristili u pripremi ove za Prebilovce i uopšte dolinu Neretve veoma korisne vijesti.\nIzvori: www.capljina.ba i http://www.fmpvs.gov.ba/\nNa oficijalnom sajtu Ministarstva za poljoprivredu, vodoprivredu i šumarstvo (www.fmpvs.gov.ba) vijest o otvaranju kreditne linije za podsticanje razvoja poljoprivrede objavljena je uskoro nakon potpisivanja Protokola 20. maja, Oficijalni sajt opštine Čapljina informaciju je objavio 16. juna 2008. godine. Ova vijest na našem sajtu nalazi se od početka jula 2008. godine.


Celebrities 19.04.2016. - 10:55h Autor: Kurir\nFoto: Instagram Printscreen / Viktorzivojinovic\nBreninog i Bobinog najmlađeg sina Viktora Živojinovića zaustavili su juče presretači na auto-putu jer je "majbahom" jurio 150 kilometara na sat!\nU luksuznom automobilu bio je i Boba Živojinović, a incident se desio na auto-putu E75 Beograd - Novi Sad, kad su Živojinović pokušali da testiraju luksuzni automobil koji su nedavno kupili i koji košta 150.000 evra.\n"Viktor je vozio, a na mestu suvozača nalazio se Boba Živojinović. Oni su isprobavali majbah S500, koji su nedavno pazarili. Pošto su vozili prebrzo, zaustavila ih je policija. Utvrđeno je da je Viktor za 42 kilometra na sat prekoračio dozvoljenu brzinu, pošto je vozio 150 km na sat. Iako je na toj deonici dozvoljeno 120 kilometara na čas, za Živojinovića, koji je početnik, ograničenje je 108 km/h", rekao je izvor za Kurir.\nPolicajci u takozvanim presretačima sustigli su ih i signalizirali im da se zaustave, što su oni i učinili. Zatim je Boba izašao iz automobila i pokušao da opravda sina, koji je jurcao po putu.\n"Najmlađi Živojinović je ostao u automobilu, gde je legitimisan, a pokušao je i da se izvadi na svoju popularnu majku, što mu nije uspelo. Živojinovićev prekršaj snimljen je specijalnim radarom iz kola tako da nije postojala mogućnost da se izvuče iz ove situacije. Dodatno je komplikovalo situaciju i to što je Viktor vozač početnik", kaže naš izvor.\nNjemu su policajci napisali kaznu, koja za ovu vrstu prekršaja iznosi od šest do dvadeset hiljada dinara. Moguće je da Živojinović ostane i mesec dana bez dozvole. Kako će biti kažnjen zavisi i od toga da li ima još neki registrovan saobraćajni prekršaj.\nPodsetimo, Viktor je ovog meseca napunio 18 godina, zbog čega su njegovi roditelji nedavno organizovali gala proslavu u jednom luksuznom beogradskom hotelu.\nA photo posted by Viktor Zivojinovic (@viktorzivojinovic) on Jan 18, 2016 at 7:14am PST\nViktor ŽivojinovićLepa BrenaBoba ŽivojinovićPolicijaAutomobilKaznaPrekoračenje brzine


Emotivni Teri: "Volim te Lempsi" - Sportske.net\nEmotivni Teri: "Volim te Lempsi"\nKapiten Čelsija Džon Teri odao je emotivnu počast Frenku Lampardu, koji je objavio da je završio igračku karijeru, i nazvao ga je najboljim igračem u istoriji kluba sa "Bridža".\nBio je velika Konteova želja, a sada je završio sezonu!Frenk Lampard rekao "KRAJ"!Ovo je Čelsijev poker za napad na Ligu šampiona!Ne stišavaju se reakcije posle Banetovog odlaska iz Čelsija! Oglasio se još jedan fudbaler ''Plavaca''!Kako je Kante "pojeo" vezni red Liverpula\nLampard je danas obelodanio da je došlo vreme da "okači kopačke o klin", a tokom svoje karijere proveo je čak 13 godina u Čelsiju, sve vreme je sa njim u klubu bio i Teri.\n"Najveći igrač u istoriji našeg velikog kluba. Nikada neću zaboraviti sjajne uspomene koje imam sa njim, i osvajanje trofeja iz sezone u sezonu. Osvojio si sve i treba da budeš izuzetno ponosan. Bilo mi je zadovoljstvo i počastvovan sam što smo zajedno iskusili sve te sjajne trenutke", napisao je Teri na "Instagramu".\nTeri je vrlo pohvalno govorio i o Lampardovom karakteru.\n"Džentlmen na terenu i van njega, vođa u svlačionici. Kada bih birao jednu osobu da bude pored mene u rovovima, to bi bio ti. Ti si vrhunski otac svojim dvema divnim devojčicama. Ponosan sam što mogu da kažem da si mi ortak. Srećno u budućnosti. Čime god da odlučiš da se baviš u budućnosti, biće to veliki uspeh. Volim te, Lempsi", napisao je Teri.


U Domu kulture u Plandištu, 18. decembra po prvi put je održana predstava za decu „Pažljivkova pravila u saobraćaju“.\nPažljivko je animirani lik koji smo predstavili u saradnji sa pedagozima i psiholozima. Kroz pesmu i igru, onako kako je deci najzanimljivije, drug Pažljivko učio je mališane kako da se ponašaju u saobraćaju kao pešaci, vozači bicikla i putnici.\nPoruka predstave „Svi smo mi Pažljivko” je da se sva deca osamostale u saobraćaju, da budu bezbedna na putu od škole do kuće i u svakodnevnim situacijama. Predstavi u Domu kulture prisustvovalo je više od 350 dečaka i devojčica. Pored đaka prvaka, na predstavi je bilo i nekoliko dece drugog i trećeg razreda.\nNa kraju predstave, većina dece je želela da napravi fotografije sa svojim omiljenim likom „Pažljivkom“. Takođe, svako dete je dobilo poklon u vidu fluorescentnih trakica od predstavnika Agencije. Članova Saveta podelili su setove sastavljene od knjige, priveska, svetala za bicikl, blokčića, bedža i hemijske olovke.\nPredstavi su prisustvovali i predsednik opštine, članovi gradskog veća, članovi Saveta. Oni su na taj način dali na značaju samog događaja i pokazali brigu o najmlađim učesnicima u saobraćaju.\nStrategija za bezbednost saobraćaja Republike Srbije ima za cilj da do 2020. godine ne bude ni jedno povređeno ni nastradalo dete u saobraćajnim nezgodama.\nAgencija će i u buduće nastaviti sa svojim promotivno-preventivnim aktivnostima u cilju smanjenja stradanja kako dece tako i drugih kategorija učesnika u saobraćaju.


Čajetina jedan od najvećih partnera UNDP-a – ZoomUe\nČajetina jedan od najvećih partnera UNDP-a\nby branko · 17 октобра, 2014\nČAJETINA-Opštinu Čajetina posetila je delegacija UNDP-a, Programa Ujedinjenih nacija za razvoj.Zamenica šefa grupe UNDP-a Steliana Nedera sa rukovodstvom opštine Čajetina razgovarala je o aktuelnim projektima, a pre svega o realizaciji projekta izgradnje gondole na Zlatiboru.\nOvom prilikom Nedera je izrazila zadovoljstvo što je ovaj projekat započet, ukazavši na to da su predstavnici UNDP-a verovali u realizaciju ovog projekta i pored poteškoća koje su postojale u prethodnom periodu.\nSaradnjom sa UNDP-om, opština Čajetina uštedeće veliki deo sredstava, u obliku poreza i carine, što će stvoriti mogućnost da se ta sredstva ulože u neke druge projekte i investicije, što je osnova ovog Programa i rezultat saradnje opštine Čajetina i UNDP-a. Nedera tokom boravka u Čajetini istakla je da je opština Čajetina jedan od najvećih partnera UNDP-a , imajući u vidu količinu sredstava koja se trenutno nalaze u ugovoru između ove dve institucije. Ovom prilikom, takođe je istakla, da je saradnja sa Čajetinom značajno uticila na redizajniranje Programa UNDP-a, pre svega u pravcu spuštanja na lokalni nivo i direktne komunikacije i realizacije lokalnih projekata od strane Programa Ujedinjenih nacija za razvoj.\nProgram Ujedinjenih nacija za razvoj u saradnji sa Ambasadom Finske pokreće novi Program, koji za fokus ima korišćenje biomase , s tim u vezi UNDP za potrebe opštine Čajetina radi i na proceni potencijala biomase na teritoriji naše Opštine. Kako je prioritet opštine Čajetina ravnomeran i održiv razvoj čitave teritorije, a jedan od najznačajnijih potencijala razvoja Opštine, turizam, izuzetno je važno i korišćenje obnovljivih izvora energije, pa će uključivanje opštine Čajetina u ovaj Program biti dobar način za dobijanje analize stanja u pogledu korišćenja biomase.\nU narednom periodu, prema rečima Bojane Božanić, pomoćnice predsednika opštine Čajetina, UNDP-u, u okviru pomenutih Programa saradnje, predložiće se i saradnja u vidu prenosa znanja, iskustava i veština kroz organizovanje edukacija ili izrade odrđenih strategija, što bi bilo i finansirano od strane UNDP-a.Čajetina je zainteresovana za saradnju iz oblasti javnih finansija, rešavanja imovinsko-pravnih odnosa i planske dokumentacije. Tokom sastanka razgovaralo se i o još nekoliko aktuelnih projekata koje kroz Sporazum o saradnji za 2014. godinu realizuju opština Čajetina i UNDP , a pre svega o infrastrukturnim projektima u oblasti energetske efikasnosti, kao i o projektima uređenja javnih površina, čime se unapređuje zajednički cilj, a to je lokalni ekonomski razvoj.\nNext story Podela bodova Јedinstvo Putevi – Кolubara 1:1\nPrevious story Pojednostavljenje dobijanja građevinskih i drugih dozvola


Dačić: Nisam još odlučio ko sve ide kod Vučića - Dnevni list Danas\nPočetna » Novo » Politika » Dačić: Nisam još odlučio ko sve ide kod Vučića\nKonsultacije stranačkih lidera sa mandatarom biće održane u Domu narodne skupštine\nDačić: Nisam još odlučio ko sve ide kod Vučića\n*Socijalisti "ušli" u Radulovićev termin *Stanislava Pak Stanković: Predsednik Nikolić šalje Skupštini predlog čim se ona konstituiše\nPredsednik Tomislav Nikolić će, po okončanju konstituisanja parlamenta sutra ili u utorak , Skupštini uputiti predlog o imenovanju lidera SNS Aleksandra Vučića za mandatara, najavila je za naš list Stanislava Pak Stanković, savetnica predsednika Srbije za informisanje.\n1Piše: M. R. Milenković 05. juna 2016. 20.29\nTaj predlog u parlament je trebalo da stigne još za vikend, ali je zbog iznenadnog prekida sednice i odlaganja reizbora Maje Gojković na mesto šefa parlamenta pomeren za ponedeljak. Za jedan dan su pomerene i već najavljene konsultacije mandatara Vučića sa SPS, dok će konsultacije sa ostalim strankama biti održane u utorak, ali u promenjenim terminima.\nMandatar Vučić trebalo je da održi konsultacije sa socijalistima u ponedeljka popodne, ali kako je Ivica Dačić, lider socijalista rekao za Danas, u SPS stigao dopis da se sastanak pomera za ponedeljak u 16 sati i da će biti održan u Domu narodne skupštine na Trgu Nikole Pašića.\n„Koaliciju SPS-JS predstavljaće lider Jedinstvene Srbije Dragan Marković Palma. Na razgovore će ići još neko iz SPS, ali još nisam odlučio ko će to biti“, kaže Dačić. On nije odgovorio na naše pitanje da li su socijalisti blizu da uđu u novu vladu.\nPotpredsednica SPS Slavica Đukić Dejanović nedavno je izjavila da će socijalist raspravljati o konkretnim predlozima i rešenjima ukoliko bude postignut dogovor o ulasku SPS u Vladu.\n„ U tom slučaju bismo o imenima razgovarali na sednicama Glavnog odbora i predsedništva koje bi trebalo da budu održane tokom sledeće nedelje„, navela je ona. Prema pisanju medija, deo rukovodstva SNS i dalje je protiv ulaska SPS u vladu, kao što je i jedan broj socijalista protiv ulaska bez koalicionog sporazuma. Jasno je, međutim, da će konačnu odluku doneti Vučić.\nZa utorak u 16 sati ranije su zakazane konsultacije Vučića sa Dosta je bilo Saše Radulovića, pa se očekuje da će zbog dolaska socijalista u isto vreme, termin njihovog razgovora sa Vučićem biti ili pomeren, ili ga neće ni biti. Podsetimo, iz DJB je prvo saopšteno da će se odazvati Vučićevom pozivu, a potom da će to biti prilika da Vučiću bude uručena knjiga Dušana Pavlovića „Mašina za rasipanje para“, kao i pitanja građana. DJB je pokrenuo akciju „Pitaj Vučića, reci mu u lice“ u kojoj građani putem društvenih mreža mogu da daju svoje predloge pitanja za mandatara.\nZa 14 sati, ranije je bio zakazan razgovor Vučića i LDP, a lider ove stranke Čedomir Jovanović, tvrdi da je prihvatanje pitanje političke kulture.\nBoško Obradović, lider Dveri, potvrdio je za Danas da ranije zakazane konsultacije za utorak u 18 sati nisu pomerene i da će on otići na te razgovore.\n„Vučiću ću izneti svoje viđenje politike koju bi trebalo da vodi buduća vlada i predstaviću mu naših 10 tačaka o prioritetima i rešavanju ključnih problema u Srbiji“, kaže Obradović.\nPredsednica DSS-a Sanda Rašković Ivić kaže da je i DSS stigao zvanični poziv mandatara za razgovor o novoj vladi, ali da su nacionalna i ekonomska politika njene stranke suviše udaljene od politike Aleksandra Vučića da bi se sa njim razgovaralo.\nSav posao oko izbora vlade trebalo bi da bude završen do polovine juna, kako bi nova vlada u punom sastavu dočekala kineskog predsednika Si Đipinga, koji 17. juna stiže u trodnevnu posetu Srbiji.\nKonstituisanje parlamenta danas bi trebalo da bude završeno izborom predsednice Skupštine Maje Gojković. Za izbor sedam potpredsednika postignuta je saglasnost u petak tako što je SNS pristala i da DJB dobije potpredsedničko mesto u parlamentu, a za to mesto predložena je Jasmina Nikolić. Iz DS je predložena Gordana Čomić. Ostali predloženi potpredsednici su – Veroljub Arsić(SNS), Konstantin Arsenović (PUPS), Vladimir Marinković (SDPS), Đorđe Milićević (SPS) i Vjerica Radeta iz SRS. Kako Danas nezvanično saznaje za generalnog sekretara Skupštine biće predložena Svetislava Bulajić.\nPolitika bez frustracija\nPisanje Ekspresa i Informera o navodnom Legijinom intervjuu je direktni napad na Čedomira Jovanovića, ali i indirektni napad na Vučića, i iza njega stoji zločinačko udruženje i političke i bezbednosne strukture koje se boje zbog konstantnih medijskih navoda da bi LDP i SNS eventualno mogli da sarađuju. Činjenica je da su Ekspres i Informer mediji bliski vlastima, zbog čega se nameće zaključak da nema realne potpore da LDP bude deo vladajuće koalicije. Čedomir Jovanović ne bi nikada dozvolio da se opozicija svede na one koji svoju politiku zasnivaju na skupštinskom restoranu i one koji je koriste za unutarstranačka prepucavanja. Jovanović ima isti stav prema svakoj vlasti, pa tako i prema Vučićevoj, a to je da insistira na evropskoj politici, novim odnosima u regionu, izgradnji institucija, vladavini prava i ekonomskim reformama lišenih populizma i demagogije. Vučić zna da Jovanović misli da mu je mesto u opoziciji kojoj je potrebna konsolidacija, ali i politika oslobođena frustracija uspesima Vučića, što je preduslov suštinskog partnerstva zasnovanog na dogovoru vlasti i opozicije o poslovima koji treba da se urade u zemlji. Od takvog dogovora bi korist imala Srbija, a to je za Jovanovića najvažnije, tvrde za Danas izvori bliski LDP.P.D.\n07. juna 2016. u 22.14\nAko pravo pričamo,i volimo ovu Srbiju mnoge stvari nisu jasne.\nanimo se „koferčeta“,“boksova cigara“(nema para da kupi boks cigara)i sl.Dačić je neverovatan lik.Moli svakoga da ga primi u vladu.Obraz ne postoji.U redu potreban je BI-i.Putin je uz njega jer je njegov čovek.To i ptice na grani znaju.Vučić će ga ubaciti u vladu po direktivi.DS je slomljen što je i bio cilja.Pa spomenici,zajebancije.Pa dokle.Tu treba ono malo,mrvica ljudskosti da se Dačić povuče i ode u istoriju.Ali,ne,mnogi tužioci po Srbiji se pozivaju na njega a sude suprotno od istine,zakona i pravde.Mislim da mu Vučić nemože ama baš ništa.To je Srbija u kojoj živimo.Rade šta hoće i kako hoće.


Šteta u avio-saobraćaju Srbije biće do 200 miliona evra | 013 info\nTanjug\tČet, 21/05/2020 - 10:29\nŠteta u aviosaobraćaju Srbije u prethodna dva meseca iznosi više od 70 miliona evra, a nadamo se da ćemo godinu završiti sa gubitkom u tom sektoru manjim od 200 miliona evra, uprkos tome što su prve procene govorile da će gubici biti mnogo veći, rekla je danas potpredsednica vlade i ministarka saobraćaja Zorana Mihajlović.\nEr Srbija je danas obnovila komercijalni putnički saobraćaj, a prvi avion za Cirih ispratila je Mihajlović i tom prilikom rekla da je ta grana saobraćaja najviše ugrožena u svetu i Evropi, pa tako i u Srbiji.\n"U prethodnih mesec dana gledamo kako to da uradimo i šta drugi rade, kao stanje budžeta. Razmišljamo o svim varijantama i opcijama".\nNa pitanje novinara kada će biti objavljen raniji ugovor za Er Srbiju, ona je rekla da će on biti potpuno javan kada Vlada Srbije bude odlučila da ugovor više nije potpuno poverljiv.\n"Imali smo linije od javnog interesa i nadam se da ćemo polako otvoriti i aerodrome u Nišu i Kraljevu, to nisu bile subvencije Er Srbiji već građanima u Srbiji i regionu koji su koristili te linije. Kako se polako stvari budu otvarale, videćemo i kako ćemo otvarati i ta dva aerodroma".\n"Kad je proglašeno vanredno stanje, da Srbija nema svoju nacionalni aviokompaniju mi ne bi mogli da dovedemo 15.000 ljudi. Nijedna svetska kompanija nije to htela da radi, niti bi strane državljane prevezli u njihove države", istakla je ona.\nUpitana kada će Er Srbija refundirati novac putnicima, ona je rekla da će to Er Srbije učiniti prema svojoj politici sa putnicima i da ni najveće aviokompanije koje dobijaju milijarde pomoći od svojih država, poput Lufthanze, to još nisu učinile.\n"Da nam je ostao Jat ne bi imali ništa od ovog što vidite ovde, ne bi mogli ni da dođemo na ovaj aerodrom, imali bi možda dve i po linije i to bi bio kraj, imali bi ugašen aerodrom bez nacionalne aviokompanije", naglasila je Mihajlović.\n"Stvorićemo sve uslove da Er Srbija može da nastavi da radi, jer je to nacionalna aviokompanija i važno je da postoji i pokazalo se da je upravo ona ta koja je pomogla i da aerodrom Nikola Tesla ima takve rezultate, ali to neće biti lako. Sa završetkom vanrednog stanja nije sve prestalo i ne možemo da se vratimo odjednom na početak marta. Imali smo dnevno na beogradskom aerodormu 18.000 putnika, a onda samo za dva meseca dok je trajalo vanredno stanje uspeli smo da opslužimo oko 30.000 putnika, od čega je polovina bila ka Srbiji".\nGeneralni direktor Er Srbije Dankan Nejsmit je, odgovarajući na pitanja novinara, rekao da po pitanju bezbednosti putnika poštuju sve regulative i da su u stalnoj komunikaciji sa regulatornim organima drugih država.\nŠto se tiče srednjeg sedišta, kaže da danas ne zna da je neki avioprevoznik usvojio da srednje sedište bude prazno. "Naša posada u avionu će nositi masku i rukavice. Što se tiče budućih destinacija zavisiće od regulative EU, pošto su sada na snazi restrikcije za koje se nadamo da će trajati do 14. juna. Sada imamo 13 destinacija i nadamo se da ćemo širiti".


Topić kaže da je u toku nasipanje trase, ali da glavni i najosetljiviji posao predstoji na izgradnji dve petlje, i to u Toviri za koju kaže da je slična onoj u Mahovljanima i Kostajnici.\nŠef Delegacije EU u BiH Lars-Gunar Vigemark rekao je da je EU za izgradnju ove deonice autoputa na Koridoru “Pet ce” dodelila oko 15 miliona evra bespovratnih sredstava, i da je reč o jednoj od ukupno osam deonica za koju će EU izdvojiti oko 110.000.000 evra.\nOn kaže da će ovaj projekat biti povezan sa autoputem Banjaluka-Doboj i nadopuniti ostale tekuće i planirane investicije u severnom i južnom delu Koridora “Pet ce” u Republici Srpskoj i Federaciji BiH.\n– Samim tim BiH će se povezati sa Evropom. Interesantno je pomenuti da će se upravo sutra u Poznanju u Poljskoj biti održan samit na kojem će biti predstavljen i ovaj projekat, čijim će završetkom doslovno biti omogućeno povezivanje od Poljske na severu do Jadrana na jugu – rekao je Vigemark, prenosi Srpskainfo.\nŠef Kancelarije Evropske banke za obnovu i razvoj u BiH Jan Braun kaže da je je ovde reč o malom delu infrastrukturne mreže koju ova institucija podržava u Republici Srpskoj.\n– Naša ukupna podrška kroz kreditne aranžmane na projektima koridora „Pet ce“ iznosi 820.000.000 evra i ova značajna cifra je dokaz koliko smo posvećeni razvoju Republike Srpske i cele BiH kroz infrastrukturne radove – rekao je Braun.\nPredstavnici „Autoputeva” i konzorcijuma koji čine kompanije “Integral inženjering” iz Laktaša i “Granit” iz Skoplja potpisali su u martu u Banjaluci ugovor o izgradnji prve faze auto-puta na Koridoru “Pet ce” kroz Republiku Srpsku, na pravcu između petlji Johovac (Tovira) i Rudanka (Kostajnica), a vrednost ove faze autoputa, kako je tada rečeno, iznosi 62,5 miliona evra.\nAutoput na Koridoru “Pet ce”, čija je ukupna dužina 46,6 kilometara, biće izgrađen u četiri faze, a vrednost kompletnog projekta od Doboja do Vukosavlja procenjena je na 500 miliona evra.\nOzvaničenje početka radova na mostu “Bosna” u mestu Tovira kod Doboja, na kraju Autoputa “9. januar” Banjaluka-Doboj, održano je 17. juna.


Srednja škola u Inđiji domaćin ADOLESCENTU18.01.2016.\nU subotu, 16. januara 2016. g., u Srednjoj školi "Dr Đorđe Natošević" u Inđiji, autorsko realizatorski tim Udruženja za podršku vaspitanju i obrazovanju "ODSTAR" iz Šapca, održao je seminar sa programom "Adolescent i specifični stilovi kontakta u porodici - obuka za rad sa učenicima i roditeljima".\nPo mišljenju realizatora i rezultatima evaluacije, dobre strane realizovane obuke bile su:\n- dominantan opšti utisak većine učesnika da je seminar zanimljiv i koristan;\n- veoma uvaženi primeri iz stvarnog života adolescenata i njihovih porodica i\n- kvalitetno učešće velikog broja učesnika u razmeni mišljenja, analizi i rešavanju dobijenih zadataka.\nAko pogledate pisane komentare učesnika iz evaluacionih instrumenata, možete uočiti do kog nivoa idu uverenja pojedinaca nakon njihovog učešća u realizaciji ove obuke. Citiramo dva zapisa:\n"Osvežavajuće, inspirativno, relaksirajuće."\n"Svaki nastavnik, stručni saradnik, direktor i čak učenici i roditelji treba da prisustuju jednom ovakvom seminaru."\nVoditelji su konstatovali da nije bilo nikakvih problema tokom realizacije obuke, ali je uočeno, tokom seminara i potvrđeno kroz rezultate evaluacije, da je učešće najmanje dva učesnika/ce bilo «obojeno» nezadovoljstvom i nespremnošću da iskoriste mogućnosti ponuđenog načina zajedničkog rada.\nOno što brine više od ovakvog pojedinačnog odnosa prema sopstvenom učešću u obuci, jeste činjenica da čak 32% učesnika, već na kraju seminara, pre bilo kakvog pokušaja primene stečenih znanja i veština sumnja da pomoću njih može unaprediti svoj rad.\nStvarni efekti prethodnih podataka biće potvrđeni ili negirani tek u postseminarskom periodu, kada se od učesnika očekuje da pošalju povratne informacije o svojim primerima dobre prakse u radu sa adolescentima i njihovim roditeljima.\nNe sumnjamo da će ih biti, a ubeđeni smo da će se upravo zbog primene i efekata u svakodnevnoj praksi u školi i porodici saradnja ove škole sa Udruženjem nastaviti.


O3ONE Art Space seli se na svoju sedmu lokaciju – Dorćol Platz, Dobračina 59b, Beograd. Ljubitelji umetnosti navikli su na hrabrost i istrajnost O3ONE projekta koji je tokom godina bio na različitim lokacijama: od osnivanja 2004. godine na Andrićevom vencu, preko adresa u Uzun Mirkovoj, Koče Popovića i Gavrila Principa. O3ONE je sada pronašao svoje novo sedište, uvek nudeći staro dobro opijanje umetnošću. Nakon šestnaest godina neprekidnog rada i delovanja na umetničkoj mapi Srbije, O3ONE se izdvojio svojim izložbama i programima, kao projekat koji menja, donosi novine i preobražava stvarnost u različite oblike podložne umetničkoj obradi.\nPrethodni članak Bojan Kočovski imenovan za novog direktora agencije McCann Skopje Sledeći članak Weekend Media Festival preskače 13. izdanje i vraća se u septembru iduće godine


Dečja nedelja u K. Mitrovici u znaku umetnosti i sporta | Radio Kosovska Mitrovica\nDečja nedelja u K. Mitrovici u znaku umetnosti i sporta\n4. October, 2019 13:44 |\nPod sloganom „Da pravo svako, dete uživa lako“ u periodu od 7. do 11 oktobra, u Kosovskoj Mitrovici će biti obeležena Dečja nedelja. Ove godine, obeležava se i jubilej – 30 godina od usvajanja Konvencije o pravima deteta.\nU obeležavanju Dečje nedelje učestvuju prosvetne ustanove sa područja grada, KC „Dragica Žarković“, Gradska biblioteka „Vuk Karadžić“, Gradski muzej, dok je glavni organizator programa Odeljenje društvenih delatnosti Opštine Kosovska Mitrovica.\nOvim povodom biće organizovane brojne aktivnosti u kojima će deca moći da iskažu svoje umetničke ali i sportske potencijale.\nDečja nedelja počinje u ponedeljak, 7. oktobra akcijom „Školama u pohode“ koju organizuje KC „Dragica Žarković“, koja će biti održana u OŠ „Branko Radičević“ u 9h. Kasnije istog dana, Medicinska škola u Kosovskoj Mitrovici organizovaće promociju smera – Fizioterapeutski tehničar. Prezentacija je zakazana za 11 i 30h u prostorijama škole.\nDrugog dana, u utorak, 8. oktobra u Mitrovačkom dvoru biće održana sednica Učeničkog parlamenta. Tema ovogodišnjeg zasedanja su deca i omladina i njihova prava u medijima. Istog dana, nastavlja se akcija „Školama u pohode“. Ovog puta, mesto dešavanje je OŠ „Sveti Sava“ a početak akcije je u 9 i 45h. U 14h, biće organizovano poetsko druženje za decu u Gradskoj biblioteci „Vuk Karadžić“.\nTreći dan, sreda 9. oktobar, rezervisan je za Dan otvorenih vrata – manifestaciju u okviru koje najmlađi posećuju Opštinu Kosovska Mitrovica, gde u razgovoru sa predsednikom i rukovodstvom saznaju kako jedna opština funkcioniše. Ova manifestacija zakazana je za 10 i 30h. U 10h, takođe u sredu, u Gradskom muzeju biće održana likovna radionica „Jesenja avantura u Gradskom muzeju“ a istog dana u 15h, OŠ „Sveti Sava“ će organizovati maskenbal.\nU četvrtak 10. oktobra, u Mitrovačkom dvoru od 11 i 30 biće održan Festival dečjeg stvaralaštva.\nU petak, 11 oktobra, u Mitrovačkom dvoru, u dva termina biće izvedena dečja pozorišna predstava „Laza, materina maza“ teatra Akademija 028 iz Beograda, čime se Dečja nedelja završava.\nU toku nedelje, ovim povodom, prosvetne ustanove će organizovati prigodne radionice i umetničko-sportske sadržaje, u sopstvenoj režiji.\nInače, Međunarodni dan dece u svetu se obeležava 3. oktobra.


Predsednica Skupštine grada Subotice Maria Kern Šolja, pomoćnica gradonačelnika zadužena za mesne zajednice Olivija Urban i predsednik Skupštine Mesne zajednice „Makova sedmica” Ferenc Kovač obišli su danas zgradu MZ „Makova sedmica” povodom završetka radova na rekonstrukciji krova.\nFerenc Kovač je rekao da su sredstva za izvođenje radova na rekonstrukciji krova i plafonskoj konstrukciji, koja će se tek raditi, u iznosu od milion dinara obezbeđena iz gradskog budžeta. On je kazao da bi na zgradi trebalo da se uradi još i spoljna izolacija, da se zamene vrata i prozori, izmalteriše unutrašnjost i postave keramičke pločice kako bi stanovnici ovog dela grada mogli da koriste objekat, s obzirom na to da trenutno nije u funkciji. Za te radove, kazao je, potrebno je oko pet miliona dinara.\nMaria Kern Šolja je rekla da je rekonstrukcija krova dobro urađena, da je zgrada sada zaštićena od daljeg propadanja i da su potrebni dodatni radovi kako bi se objekat priveo nameni.\n- Sigurno je da je u nekom narednom periodu neophodno da se kompletan objekat završi, jer se u zgradu Mesne zajednice ’Makova sedmica’ nije značajnije ulagalo gotovo dvadeset godina. Ove godine potrudili smo se da više sredstava usmeravamo prema delovima grada koji se nalaze na rubu užeg gradskog jezgra. Drago mi je što će se ovaj objekat na ’Makovoj sedmici’ sačuvati, jer ćemo na taj način građanima ove mesne zajednice ponuditi jedan novi sadržaj za odvijanje društvenog života, istakla je Maria Kern Šolja.


Slučaj Jugoremedija: I dalje bez „leka“ za zrenjaninsku fabriku lekova | Insajder\nSlučaj Jugoremedija: I dalje bez „leka“ za zrenjaninsku fabriku lekova\nNekada značajna socijalistička fabrika lekova, zrenjaninska Jugoremedija, u poslednjih 16 godina prošla je trnovit „tranzicioni“ put – od sumnjive privatizacije niškom biznismenu Jovici Stefanoviću Niniju, preko višegodišnjeg otpora radnika i akcionara za opstanak firme, nerazjašnjene „uloge“ države u uništenju firme, do stečaja i, na kraju, bankrota koji je proglašen 2016. godine.\nZbog isprepletanih veza države sa privatnim vlasnicima, Jugoremedija je „zaslužila“ i značajno mesto na spisku 24 sumnjive privatizacije čije hitno rešavanje je zatražila Evropska Unija. Međutim, agonija ove zrenjaninske fabrike lekova u stečaju još uvek nije gotova, jer se još uvek traži kupac čija će ponuda zadovoljiti male akcionare, ali i veliki broj potražilaca kojima se duguje oko 27 miliona evra.\nPrvi pokušaj prodaje Jugoremedije je propao u oktobru prošle godine, a stečajni upravnik je zakazao novu prodaju 19. februara. Međutim, okolnosti zbog koje je prva prodaja otkazana u prethodna tri meseca se nisu promenile, pa se postavlja pitanje zbog čega Jugoremedija ponovo ide na „doboš“.\nNaime, prošle godine sud u Zrenjaninu je pod pritiskom poverilaca Jugoremedije otkazao prodaju zbog toga što je fabrika trebalo da se proda bez svoje najvrednije „imovine“ - dozvole za proizvodnju i promet lekova čija je procenjena vrednost 16, 2 miliona evra.\nProdaja i dalje bez dozvola za lekove, krivična prijava protiv funkcionera SPS-a\nNa pitanje novinara Insajdera zbog čega je ponovo oglašena prodaja fabrike kada Selaković i dalje nije vratio dozvole, stečajni upravnik Radomir Savić tvrdi da je to učinjeno zbog bojazni da će se na rešavanje spora sa Selakovićevim Union Medic-om čekati godinama što će dodatno obezvrediti firmu.\n„Taj spor može da traje i do pet godina. Realno, uradili smo sve što smo mogli. Podneli smo tužbe, krivičnu prijavu protiv odgovornog lica u Union Medic-u, biće pokrenut i upravni spor. Bilo je čak i prijava policiji za privredni kriminal. Po zakonu, Agencija za lekove i Ministarstvo zdravlja mogu da urgiraju kod Selakovića da vrati dozvole, ali sve to mora da ide sudskim putem“, kaže Savić za Insajder.\nOn ističe da zbog Selakovićevog uzurpiranja dozvola Jugoremedija trpi „ozbiljnu štetu“, jer je fabrika ponovo mogla biti izdata u zakup.\nPoslednja procenjena vrednost ove zrenjaninske fabrike lekova je skoro 33 miliona evra. Novom prodajom Jugoremedije koja će biti obavljena javnim prikupljanjem ponuda do 19. februara, pored imovine biće obuhvaćena i vrednost parnice protiv Union Medic-a koja se vodi pred Privrednim sudom u Zrenjaninu. Vrednost parnice nije bila uzeta u obzir prilikom pokušaja prodaje u oktobru, a iznosiće 73 miliona dinara.\nNovinari Insajdera kontaktirali su vlasnika Union Medic-a Milana Selakovića krajem prošle godine, međutim, on je odbio da odgovori na pitanja o sukobu sa Jugoremedijom zbog dozvola zbog toga što je, kako je naveo, parnica u toku.\nJoš jedan od razloga zbog čega je oglašena prodaja i to javnim prikupljanjem ponuda jeste i što se u pregovore sa potencijalnim kupcima uključilo i ministarstvo privrede, tvrdi za Insajder stečajni upravnik Radomir Savić.\n„U ministarstvu uveravaju da postoje ozbiljne firme koje žele da kupe Jugoremediju. Pominju se i navodno neke firme koje su bile zainteresovane za Galeniku“, kaže on za Insajder.\nMeđutim, na pitanje novinara Insajdera da li će i na koji način ministarstvo učestvovati u izboru potencijalnih kupaca Jugoremedije, u ministarstvu privrede smo dobili odgovor da ministarstvo „nema nikakva postupanja kada je reč o Jugoremediji“.\n„Reč je o privatnom stečaju, za koji su nadležni stečajni upravnik i sud“, navodi se u odgovoru ministarstva Insajderu.\nU Odboru poverilaca su sumnjičavi. Oni smatraju da uključivanje ministarstva privrede u prodaju znači da će doći do „privilegovanja“ određenog kupca. Takođe, sumnjaju i na to da je ministarstvo već dogovorilo sa Union Medic-om kako da, nakon prodaje Jugoremedije za manju cenu, budućem vlasniku za određenu nadoknadu vrati dozvole.\n„Ukoliko se to desi biće to otvorena pljačka poverilaca u korist privilegovanog kupca. Ako nema takmičenja cena će biti najmanja, a samim tim i poverioci mogu ostati bez novca koji treba da naplate. Takođe, mi ostajemo pri stavu da Jugoremedija ni ne treba da se prodaje dok se dozvole ne vrate“, kaže za Insajder predsednik Odbora poverilaca Vladimir Pecikoza.\nMeđutim, stečajni upravnik Radomir Savić smatra da će „svako moći da konkuriše sa većom cenom“. Na pitanje novinara Insajdera da li bi potencijalni kupci mogli biti povezani sa Union Medic-om koji drži dozvole za lekove, Savić odgovara da „ništa nije isključeno“, ali da smatra da su „u igri jači igrači“.\nZa Jugoremediju zainteresovan i bivši ministar privrede Predrag Bubalo\nU dopisu Jugoremedije Privrednom sudu u Zrenjaninu od 22. januara navode se osam zainteresovanih lica za kupovinu Jugoremedije od čega su većina osobe koje su u ulozi posrednika i čija je uloga upravo da se ne vide firme koje stoje iza njih. Gotovo ista zainteresovana lica su se navodila i tokom septembra prošle godine.\nKako se navodi u dopisu u koji su novinari Insajdera imali uvid, za Jugoremediju su zainteresovani Asocijacija ruskih proizvođača lekova, Vita Medic iz Bijeljine, "Bel artevita" i organizacija „C.R.E.A.M Serbia PPP Alliance“ iz Novog Sada, Branislav Lončar iz agencije za komunikacije Publicis One Serbia, ali i bivši ministar privrede Predrag Bubalo.\nBubalo, koji je nedavno prvostepenom presudom oslobođen optužbi za zloupotrebe prilikom privatizacije Luke Beograd, bio je na čelu ministarstva od 2004. do 2007. godine. Upravo u to vreme su se radnici Jugoremedije sukobljavali sa tadašnjim vlasnikom, niškim biznismenom Jovicom Stefanovićem Ninijem koji je pod sumnjivim okolnostima kupio Jugoremediju 2002. godine.\nPosle višemesečnog štrajka većeg dela zaposlenih, koji su i manjinski akcionari Jugoremedije, država je 2006. raskinula privatizaciju jer vlasnik nije ispunio ugovorene obaveze. Godinu dana kasnije država je ponovo postala vlasnik 42 odsto akcija, a mali akcionari svojih 58 odsto.\nMeđutim, pre nego što su dokapitalizacijom postali većinski vlasnici Jugoremedije, mali akcionari i otpušteni radnici Jugoremedije otpuživali su ministra Bubala da je „opstruisao“ taj proces.\nSavet za borbu protiv korupcije je godinama upozoravao na postupanje državnih organa u „Jugoremediji“, ističući da to ugrožava i interese malih akcionara, ali i vlasnički interes države.\nBivši vlasnik Jovica Stefanović Nini 2012. godine je sa saradnicima uhapšen upravo zbog zloupotrebe položaja i pribavljanje 7,5 miliona evra na štetu Jugoremedije.\nPrema navodima Saveta, Akcijski fond i Agencija za privatizaciju prodali su 42% kapitala “Jugoremedije” firmi iza koje stoji Jovica Stefanović-Nini, biznismen koji je u trenutku prodaje bio na poternici Interpola i kome je kupoprodaja državnog paketa akcija „Jugoremedije“ poslužila za pranje novca stečenog kriminalom tokom devedesetih godina.\nNovinari Insajdera su pokušali da dobiju Predraga Bubala za komentar, međutim, on nije bio dostupan na broj telefona poznat redakciji Insajdera.\nZa zrenjaninsku fabriku lekova za sada – i dalje nema leka, a da li će se agonija duga 16 godina konačno privesti kraju saznaćemo krajem februara kada vidimo ko se krije iza „zainteresovanih lica“.


By GLASRAZUMA.RS , in KOSOVO , at 08/05/2019\nNe postoji nikakva zavera za podelu Kosova i čim odgovorni u Prištini ukinu stopostotne carine Srbiji, dijalog će biti obnovljen, izjavila je u Tirani visoka predstavnica Evropske unije Federika Mogerini.\nFederika Mogerini je to rekla u sklopu samita procesa Brdo-Brioni, na konferenciji za štampu zajedno s premijerom Albanije Edijem Ramom koji je takođe opovrgao glasine i rekao da je “obična laž” da EU i međunarodni činioci, uključujući Tiranu, “kuju zaveru za podelu Kosova”.\nVisoka predstavnica EU je podvukla da od vlasti u Prištini da ukine carine Srbiji traže Evropska unija i međunarodni partneri.\nOna je odgovarajući na pitanje novinara da li je saglasna s time da je nedavni susret čelnika Nemačke, Francuske i zemalja Zapadnog Balkana bio neuspešan, rekla da je dijalog tokom protekle godine dao “opipljive rezultate za Beograd i Prištinu, kao i za region”.\n“Ali su pregovori poslednjih meseci bili teški, mada su mogli ući u snažnije pregovore”, dodala je ona i naglasila da je odluka vlasti u Prištini da uvedu carine od sto odsto na uvoz robe iz Srbije, kao i Bosne i Hercegovine, zaustavila dijalog Beograd-Prisstina.\n“Naš cilj je bio i ostaje da se postigne uzajamno usaglašeni pravno obavezujući sporazum koji će obuhvatiti sve vidove pune normalizacije odnosa Prištine i Beograda”, navela je Federika Mogerini.\n“Proteklih meseci je”, predočila je visoka predstavnica EU, “odluka vlade Kosova da uvede carine od sto odsto na robu iz Srbije i Bosne i Hercegovine stvorila okolnosti koje jasno ne omogućavaju konstruktivne razgovore u dijalogu i što krši i sporazume koje je potpisalo Kosovo”.\n“Otud smo”, kako je istakla, “i mi, Evropska unija i članice Unije, kao i međunarodni partneri tražili da se te carine ukinu i to bi odmah stvorilo uslove za obnovu dijaloga”.\n“Ubeđena sam da, ukoliko bi večeras te carine bile stavljene van snage, ja bih sutra ujutro sazvala novu sednicu dijaloga, koja bi, kao i obično, bila teška, mukotrpna, ali moguće i dala rezultate”, stavila je do znanja Federika Mogerini.\n“Sad je”, naglasila je, “odgovornost za to na onima koji odlučuju na Kosovu, a stvaranje uslova za nastavak dijaloga bi obustavilo i kampanju za priznavanje, odnosno nepriznavanje Kosova”.\n“Moj utisak posle (samita) u Berlinu je da nismo dotle stigli, ali to uopšte ne znači da odustajemo od dijaloga”, predočila je visoka predstavnica EU.\nI, kako je želela da podvuče, “mi nismo deo bilo kakve zavere, već jedino posredujemo da se stvori atmosfera i prostor da obe strane sednu za sto”.\nMogerini je dodala da je njena i uloga EU kao posrednika “veoma ozbiljna uloga koja ne znači da smo mi ti koji treba da određujemo sadržinu dijaloga, već da omogućimo postizanje tog pravno obavezujućeg sporazuma”.\nNjujork tajms: Merkel i Makron prvo treba da posreduju između Tačija i Haradinaja\n„Njujork tajms“ u članku posvećenom samitu o Zapadnom Balkanu navodi da nemačka kancelarka Angela Merkel i francuski predsednik Emanuel Makron…\nPogledajte kako su Amerikanci preimenovali Srbiju\nDonald Tramp, prvi čovek Amerike, odlučio je da reši istorijski sukob između Serkosovobije i Kosova. Vest zvuči kao insert iz nove…\nMinistar spoljnih poslova Ivica Dačić istakao je da se priprema teren da se izvrši totalni pritisak na Srbiju, kako bi…


► Han: Most je simbol evropske budućnosti Srbije\n"Ne mogu da zamislim bolji simbol od mosta za proces evrointegracija. Ovaj divan most povezuje dve stane reke ali isto tako i vašu zemlju sa susedima i Evropskom unijom i evropskom porodicom", rekao je Han na ceremoniji otvaranja mosta zajedno s predsednikom Srbije Aleksandrom Vučićem.\nHan je podsetio da je EU za most dala bespovratnih 35 miliona evra ocenivši da je to dobro potrošen novac jer je "investicija za našu zajedničku budućnost".\n"Ovo je samo mali deo pomoći koji EU pruža Srbiji, od 2007. mi smo dali oko 2,2 milijarde evra u bespovratnim sredstvima a ta suma će porasti na tri milijarde do 2020," rekao je Han.\nIstakao je da to nisu zajmovi s obavezama već bespovratna sredstva koja EU daje Srbiji za unapredjenje kvaliteta života njenih gradjana u raznim oblastima.\nPo njegovim rečima, most je primer šta evrointegracije mogu da donesu Srbiji, i da će EU nastaviti da poboljšava život i standard gradjana Srbije.\nPredsednik Srbije Aleksandar Vučić izjavio je danas na otvaranju Žeželjevog mosta za drumski saobraćaj da taj most simoblizuje put brže, moderne, prosperitetne Srbije, ali i ispravljanje istorijske nepravde koja se dogodila NATO bombardovanjem.\n"Ništa nam danas nije više potrebnije nego mostovi, mostovi preko svih naših razlika, kojih je Srbija puna i onih ka našoj budućnosti, ka našim težnjama i ciljevima, ka miru, modernoj i uspešnoj zemlji vrednih ljudi", rekao je Vučić na ceremoniji otvaranja mosta kojoj je prisustvovao veći broj građana.\nOn je kazao da je Žeželjev most preko Dunava simbol "ubrzane, povezane i Srbije iznad provalije".\nVučić je kazao da je ponosan što su u izgradnji mosta učestvovali svi - država Srbija, AP Vojvodina i Evropa, prema kojoj se "ponovo pruža posle skoro 20. godina od agresije bez smisla".\nEvropski komesar za proširenje Johanes Han koji je prisustvovao ceremoniji otvaranja zajedno s Vućićem rekao je da je most simbol evropske budućnosti Srbije.\n"Ne mogu da zamislim bolji simbol od mosta za proces evrointegracija. Ovaj divan most povezuje dve stane reke ali isto tako i vašu zemlju sa susedima i Evropskom unijom i evropskom porodicom", rekao je Han na ceremoniji.\nVućić se zahvalio EU na sredstvima koje su uložili u oporavak i razvoj zemlje i dodao da je izgadnjom Žeželjevog mosta premošćena velika istorijska razlika i nepravda koja nas je delila.\nŽeželjev most je svečano otvoren puštanjem balona. Prisustvovali su pored Vučića i Hana i šef Delegacije EU u Srbiji Sem Fabrici, predsednica Skupštine Srbije Maja Gojković, predsednik Pokrajinske vlade Igor Mirović, gradonačelnik Novog Sada Miloš Vučević, ministri Srbije, predstavnici diplomatskog kora...\n1.09.2018, 17:40h Dragan Preporuči\nMrš iz Srbije, okupatori.


Samo u BiH: Dovukao mašine da besplatno očisti korito, lopovi ga ojadili | Ljepota Islama\nSamo u BiH: Dovukao mašine da besplatno očisti korito, lopovi ga ojadili\nNepoznati lopovi u noći s utorka na srijedu u duvanjskom naselju Crvenice pokrali su i demolirali kamion s dizalicom firme „Elaboratus“, vlasništvo Roberta Zorića iz Crvenice.\nDrski kradljivci ukrali su dva akumulatora, daljinski i elektroniku dizalice koju su rastavili i odnijeli. Na tome se nisu zaustavili pa su razbili zadnju šajbu na kamionu i otkinuli bravu na vratima, prenosi Dnevni avaz.\nKako saznajemo, štreta se procjenjuje na više od 20.000 KM.\nPolicija i vlasnik mole građane da ako imaju kakvih saznanja o krađi ili počiniocima da dojave policiji


Zamenik gradonačelnika Subotice Timea Horvat, član Gradskog veća zadužen za oblast privrede Akoš Ujhelji i predstavnik Kancelarije za lokalni ekonomski razvoj Erika Kudlik, sastali su se danas, u Gradskoj kući, sa delegacijom grada Segedina koju su činili zamenik gradonačelnika Šandor Nađ i referent za međunarodnu saradnju dr Tibor Pap. Cilj radnog sastanka, organizovanog na inicijativu predstavnika grada Segedina, bio je međusobno upoznavanje i dogovor vezan za nastavak pet decenija duge, plodne i neprekidne saradnje između ova dva bratska grada.\nSagovornici su konstatovali da se odlična saradnja Subotice i Segedina odvija na protokolarnom i operativnom nivou, o čemu svedoče uspešno realizovani projekti kao i projektne ideje koje su delom ranije postojale, a identifikovane su i nove.\nNa sastanku je sačinjen svojevrsni „inventar“ projektnih ideja, а donet je i zaključak o smernicama dalje operativne saradnje u pripremi za očekivane međunarodne raspise u narednom periodu.\nSaradnja će se nastaviti detaljnom razradom navedenih tema.\nSubotica i Segedin su, 3. oktobra 2003. godine, zaključili Sporazum o saradnji bratskih gradova, nakon što su obe strane pregledale sporazum bratskih gradova potpisan 17. juna 1966. godine, i potom složile u oceni da su odnosi uspostavljeni pre više decenija za oba grada bili korisni i plodotvorni.


RAST INFLACIJE U SAD – Televizija srpske dijaspore\nOd Saša Jakovljević\t Poslednja izmena 13.06.2022\nNovi rekordan rast cena benzina u SAD izaziva napetosti kod miliona potrošača i privredu, otežavajući političke izazove za administraciju predsednika Džoa Bajdena uoči novembarskih izbora na sredini mandata, pišu svetski mediji.\nNakon što je inflacija dostigla najviši nivo u posljednjih 40 godina, prosečna cena galona (3,8 litara) običnog bezolovnog benzina u SAD u petak, 9. juna, dostigla je rekordno visokih pet dolara, piše Volstrit džornal (The Wall Street Journal), uz prognoze da će porast troškova goriva trajati tokom cele letne sezone. Cene benzina su naglo porasle nakon ruske invazije na Ukrajinu ranije ove godine, a trgovci, špediteri i finansijeri nisu isporučivali rusku naftu, ističe list, dodajući da su ionako male zalihe nafte još više iscrpljene i bez naznaka olakšanja. To je dodatno umanjilo kućne budžete Amerikanaca koji su već pogođeni visokim cenama svega – od proizvoda u trgovini do obroka u restoranima i putovanja avionom. Cene energenata skočile su 34,6 odsto u odnosu na godinu ranije, dok su cene namirnica porasle za 11,9 odsto, što je dodatno povećalo nevolje potrošača, navodi list. Analitičari kažu da bi visoke cene benzina mogle i dalje rasti, ističe Volstrit džornal, ukazujući na majski izveštaj američke banke Džej Pi Morgan (JPMorgan) u kojem se navodi da bi maloprodajne cene benzina mogle skočiti na čak 6,20 dolara po galonu do avgusta.\nSve veće cene benzina stvaraju, naglašava list, novi pritisak na predsednika Bajdena koji se bi se mogao sastati s liderima na Bliskom istoku kasnije ovog meseca. Potencijalno putovanje dolazi nakon što su se Organizacija zemalja izvoznica nafte i 10 proizvođača koji nisu u OPEK prošle sedmice dogovorili da povećaju proizvodnju nafte više nego što se očekivalo. Iako u SAD benzin uvek bude skuplji tokom leta, ove godine su cene nafte i rafinisanog goriva dostigle najviši nivo u poslednjih 14 godina uglavnom zbog ruske invazije na Ukrajinu i sankcija Rusiji ali i mnogih drugih faktora, piše Njujork tajms. Osim rata u Ukrajini i sankcija Rusiji koje su povukle više od milion barela nafte sa globalnih tržišta, na cene benzina uticali su brojni faktori poput nedovoljnih kapaciteta u SAD za preradu nafte u benzin, dizel i mlazno gorivo. Naftne kompanije zatvorile su nekoliko rafinerija poslednjih godina, posebno tokom pandemije kada je potražnja naglo pala. Visoke cene benzina kao i sve veći troškovi za druge potrepštine, veliki su problem za Bajdena, naglašava list, dodajući da mnogi politički stručnjaci veruju da bi demokrate mogle pretrpeti gubitke na izborima u novembru jer su birači ljuti i frustrirani zbog visoke inflacije. Kako podseća Radio Slobodna Evropa, američki predsednik je poslednjih sedmica pozivao domaće proizvođače da crpe više nafte, iako velike naftne kompanije ne žele značajno povećati ulaganja, već radije vraćaju profit investitorima kroz dividende i otkup dionica. Prosečna cena benzina u zemlji u subotu je bila pet dolara, što je 60 centi više nego prije mjesec dana, dok se prošle godine benzin prodavao za 3,08 dolara, napisao je Njujork tajms, ukazujući na procene stručnjaka za energetiku koji tvrde da svaki cent poskupljenja benzina košta Amerikance dodatnih četiri miliona dolara dnevno. Na kraju će, napisao je njujorški list, visoke cene na pumpama vjerovatno potaknuti vozače da pređu na električne automobile, ali se očekuje da će kupovina takvih automobila smanjiti potražnju benzina u narednim godinama, a ne mesecima.\nNovi rekord u ceni benzina od pet dolara po galonu – što je 1,26 evra po litri – znači da su cene benzina u SAD porasle za više od dve trećine u protekloj godini i da su više nego udvostručene otkako je Bajden stupio na dužnost, piše Fajnenšel tajm, uz ocenu da to stvara dodatni pritisak visokoj inflaciji koja je postala politički skupa za njegovu administraciju. Bajden i drugi najviši zvaničnici, uključujući ministarku finansija Dženet Jelen, više puta su govorili da je rešavanje visoke inflacije “prioritet broj jedan” administracije – poruka koju su, kako ističe londonski list, preneli dok je popularnost američkog predsednika pala na rekordno niske nivoe. Republikanski zastupnici iskoristili su priliku da prošle sedmice pozovu Jelen na saslušanje u Kongresu, prisiljavajući je da brani Bajdenovu administraciju od optužbi da je svojom potrošnjom podstakla pritisak na cene. Bajden je također ohrabrio Federalne rezerve da učine sve što je potrebno kako bi se suprotstavili visokoj inflaciji. Američka centralna banka je od marta podigla referentnu kamatnu stopu za 0,75 procentnih poena i u narednim danima bi trebalo da uvede još jedno povećanje stope za pola poena. Sada se očekuje niz takvih povećanja u drugoj polovini 2022. jer Federalne rezerve imaju za cilj da “ekspeditivno” prebace svoju monetarnu politiku na “neutralno” okruženje koje više ne stimuliše potražnju. Uz ocenu da sve veći troškovi energije potiskuju ekonomiju, Vašington post ističe da iako se kupovina benzina sama po sebi čini samo relativno malim delom budžeta većine porodica, energija je toliko ključna za funkcionisanje ekonomije u širem smislu da povećanje cena dovodi do viših cena u mnogim drugim sektorima. Porast cena benzina, nafte i dizela opteretio je sve vrste poslova većim troškovima koji će naterati proizvođače da podignu cene svojim kupcima i povuku nove investicije.\nTakođe, dodaje list, taj porast rizikuje usporavanje potražnje potrošača, jer domaćinstva smanjuju druge izdatke kako bi podmirili nove troškove goriva. Veće cene goriva prodiru u gotovo svaki veći deo privrede, naglašava Vašington post, dodajući da one povećavaju troškove električne energije, transporta, logistike, vazdušnog saobraćaja, poljoprivrede, đubriva i proizvodnje drugih roba. Pojedini stručnjaci smatraju da su više cene energije takođe često najava ekonomskog pada, jer potrošači na više cene odgovaraju smanjenjem potrošnje na drugu robu i usluge. Rast cena ne pokazuje znakove jenjavanja u bliskoj budućnosti, napisao je Vašington post, naglasivši da se očekuje da će ukidanje ograničenja za kovid-19 u nekim kineskim gradovima dovesti do ponovnog povećanja potražnje za gorivom, što će dodatno povećati cene na međunarodnom tržištu. U SAD, međutim, ekonomija nakon pandemije je u više navrata prkosila očekivanjima stručnjaka i postoji dovoljno razloga za verovanje da bi snažan rast mogao preživeti visoke cene energije. Veća potrošnja na energiju mogla bi, nadaju se neki ekonomisti, iscrpiti potražnju u drugim sektorima, omogućavajući ublažavanje drugih pritisaka na cene, što bi uopšteno moglo pomoći.\nBAJDEN: “ZARAĐUJU VIŠE NOVCA OD BOGA”


Jezička barijera među najvećim problema izveštavanja sa KiM\nOvaj neizlečiv „mentalni poremećaj“ vrtoglavo uzima svoj danak\nPolicija poziva građane u pomoć (foto)\nRuski sportisti neće moći na OI u Tokiju!?\nTragedija u beogradskom naselju: ubio ženu, pokušao sebe…\nParkirao auto ispred kuće – šokirao se kada je video šta je komšinica uradila (video)\nSvi joj se smeju: Voditeljka napravila neverovatan gaf (video)\nUrnebesno: Mačka se pravi mrtva da ne bi išla kući (video)\n5 grešaka koje muškarci prave prilikom brijanja\nTanjug 10. decembra 2018. 14:55\nBEOGRAD – Jezička distanca jedan je od najvećih probema u komunikaciji Srba i Albanaca na Kosovu i Metohiji uopšte, a isto tako i u medijskom izveštavanju i ne postoji inicijativa da se ta barijera otkloni, jedan od zaključaka sa panela “Izazovi novinarskog istraživanja o procesu normalizacije odnosa Beograda i Prištine u okviru konferencije “Realizacija normalizacije – Budućnost Beograda i Prištine”.\nDocentkinja na Fakultetu političkih nauka u Beogradu Aleksandra Krstić navela je u uvodnom obraćanju da je tema normalizacije odnosa u srpskim medijima predstavljena kao visoka politika, te da je svedena na protokol, a u određenim tabloidima je i fabrikovana i senzcionalistička.\nNavodi da se na taj način uznemiravaju građani, vestima kao što su da nas svakog meseca čeka početak rata, i dodaje da se u srpskim medijima kritikuje izveštavanje albanskih portala.\n“U lošim prevodima izjava građani ne mogu da saznaju šta normalizacija znači i šta se u stvari dešava”, kaže Krstić i dodaje da je izveštavanje o suživotu Albanaca i Srba retko.\nKako kaže, dodatnu konfuziju u odnose Beograda i Prištine unose strani mediji, izveštavajući samo kroz određene političke epizode i tako nedovoljno pokazuju suštinu sukoba.\n“Kao glavni krivci u nekim stranim medijima i dalje se pokazuju Srbi koji ne žele da priznaju Kosovo kao nezavisno”, kaže Krstić.\nUrednica multimedije Tanjuga Biljana Radeka navela je da je koncept agencije da radi u timu, koji čine novinar, snimatelj i fotoreporter, te da se izveštava sa lica mesta, iz prve ruke i to sa Kosova i Metohije, Beograda i Brisela.\n“Kada su važni događaji u pitanju verujemo našim izveštačima i trudimo se da ne prenosimo tuđe izveštaje”, kaže Radeka i dodaje da je video servis dao značajnu težinu novinarskom izveštavanju, jer se uz video ne može bilo šta objaviti, zato što će video demantovati ukoliko se ne govori istina.\n“Najveći problem u našem radu je jezik – mi ne znamo albanski, a nažalost kolege Albanci nemaju hrabrosti da izveštavaju za neki srpski mediji. Uvek nam fale validni kontakti da bi smo dobili kredibilne informacije i intervjue”, navela je Radeka.\nDodala je da Albanci ne žele da govore za srpske medije, najvećim delom, zbog straha.\nTokom uvodnog obraćanja Radeke, prikazan je i video sa arhivskim snimcima izveštavanja sa Kosova i Metohije te agencije, na kojima je i snimak sa Jarinja iz 2011. godine.\nRadeka je kazala da je te iste godine Tanjug dobio iz pouzdanih izvora informaciju da je zapaljen Brnjak.\nSa objavljivanjem te informacije se sačekalo, a to se, nakon što se ispostavilo da vest nije tačna, pokazalo dobrom odlukom.\nNovinar Budimir Ničić, koji radi za Voice of America sa Kosova i Metohije kazao je da je novinarstvo na KiM profesija visokog rizika, što je stav kosovske policije.\nNaveo je da se godišnje u proseku desi 30 napada na novinare i njihovu imovinu, te da se tu ne dele na Srbe i Albance.\n“Problem je i novac, pogotovu za srpske medije”, kaže Ničić i navodi da na KiM ima 35 srpskih medija, koji opstaju kroz projektno finansiranje, male projekte, koji su, kaže, dovoljni za preživlajvanje.\n“Uloga medija nije da mi mirimo nekoga. Naš posao je da profesionalno radimo svoj posao i da sarađujemo, a saradnja je na veoma niskom nivou, kao i da ne svađamo narode, zajednice, bilo koga”, naveo je Ničić.\nNovinar produkcijske kuće “Mreža” Boban Trajković istakao je da je jedan od najvećih problema vezanih za izveštavanje sa KiM jezička barijera, što je ilustrovao kroz svoje iskustvo sa intervjuuom sa Hašimom Tačijem pre nekoliko godina.\nKako je naveo, njegov prvi intervju na Kosovu trebalo je da bude sa Tačijem i to o bezbednosti i povratku Srba, nakon martovskih dešavanja. Tači nije hteo ili ne zna da govori na srpskom, a slabo govori engleski tako da je uz prevodioca odlučeno da on priča na albanskom.\n“Vratili smo se za Beograd i trebalo je da izmontiramo intervju. Pozvao sam prijatelja sa Filološkog fakulteta, on je gledao, slušao, ali nije ništa razumeo. Tako taj intervju nikada nije objavljen”, ispričao je Trajković.\n“Dijalog Srbije i Kosova ne postoji, a mi imamo vikend ratove”, kazao je Seferi.\n“U Srbiji, kao i na Kosovu, dosta je navijačkog novinarstva, nebitno za koga se navija, ali iznose se stavovi. Pošto su konflikti česti novinari nemaju ni vremena da napišu neki pozitivan tekst”, naveo je Seferi.\nKao problem za bezbednost novinara, Seferi je naveo to da su zbog propagane devedesetih godina smatrani kao novinari koji rade za drugu stranu, te da se danas često dešavaju incidenti koji nemaju veze sa bilo čim.\n“Kada su hapsili Đurića, ja sam imao problem, jer se neko setio da meni u Beogradu ne da da uđem u Predsedništvo na konferenciju za štampu. Kolege su rekle da neće ni oni da uđu, nakon čega je predsednik poslao poruku da treba i ja da uđem na tu konferenciju”, ispričao je Seferi i dodao da je jedan od problema i jezička barijera.\nGlavna i odgovorna urednica Kos Sev iz Prištine Tatjana Lazarević navela je da u procesu normalizacije, za koji trenutno kaže da je proces nenormalizacije, mediji igraju svoju ulogu kao jedan od aktera.\nIstiče da se trenutno u medijima narod plaši temom stvaranjem vojske Kosova i navodi da je to samo jedan formalno pravni okvir koji će se izglasati u Skupštini 14. decembra, a da će formiranje trajati u narednih 10 godina, te da će vojska imati lako naoružanje, neće čuvati granice i ne stvara zbog Srba.\nIz nevladine organizacije Aktiv na KiM Miodrag Milićević istakao je da je suština problema u komunikaciji Srba i Albanaca nedostatak direktnog dijaloga.\n“Ni sa jedne strane ne postoji želja da se napravi iskorak i da se uspostavi direktna komunikacija”, kaže Milićević i dodaje da je evidentno da u ovom trenutku na Kosovu i Metohiji ne postoji međuetnički dijalog.\nNe davimo Beograd – okupljanje ispred suda u Kruševcu u znak podrške Mariji…\nVlada Srbije: Donet Zaključak kojim se dodatno unapredjuje izbroni proces Srbije\nPašalić: Završen novi zakon o zaštitniku gradjana, očekujem…\nNe davimo Beograd – okupljanje ispred suda u Kruševcu…\nVlada Srbije: Donet Zaključak kojim se dodatno unapredjuje…


KALKULACIJE! Evo kako naše rukometašice mogu do polufinala i Tokija! - Informer\nKristina Liščević, sedmercem u poslednjoj sekundi, donela je Srbiju pobedu portiv Nemačke 29:28 u pretposlendjem kolu\nSrbija je tako pobedom sačuvala veliku šansu čak i za polufinale Svetskog prvenstva, ali i za mesto u kvalifikacijama za Olimpijske igre, za šta je neophodna bar sedma pozicija.\nSrbija je sa dve pobede, protiv Južne Koreje i Nemačke, uspela da dođe blizu plasmana u drugu fazu. Naše rukometašice zavise i od ostalih rezultata, duela Danska - Holandija (10.00) i Južna Koreja - Norveška (12.30). U sredu je na programu poslednje kolo.\nTrenutno Srbija na tabeli ima isti broj bodova kao Holandija i Norveška, pa bi našem timu za eventualni plasman u polufinale odgovarale pobede Danske i Južne Koreje, jer od Norveške i Holandije imamo lošiji međusobni skor, a ako trijumfuju bile bi nedostižne našem timu na tabeli.\nPobeda Južne Koreje ili Danske ostavlja nadu za polufinale, ali bi to dodatno zakomplikovalo situaciju pred poslednje kolo, jer bi i Južna Koreja došla u šansu da se bori za polufinale. U slučaju njihovih pobeda našem timu bi u poslednjem kolo bila neophodna pobeda nad Danskom, pobeda Nemačke nad Norveškom, kao i remi ili pobeda Južne Koreje nad Holandijom.\nNa Olimpijske igre u Tokiju naredne godine plasiraće se samo pobednik Svetskog prvenstva. Ali u tri kvalifikaciona turnira plasman će izboriti šest najboljeplasiranih ekipa sa Svetskom prvenstvu.\nU Tokio su se za sada plasirali Francuska, Brazil, Južna Koreja i Angola - tako da će Srbija izboriti plasman u kvalifikacije ako bude šesta, u najgorem slučaju treća u Grupi 1, ili ako osvoji sedmo mesto, a ispred njih bude Južna Koreja.\nTakođe, kotinent sa najboljim reprezentacijama na Svetskom prvenstvu dobiće još dva mesta za kvalifikacione turnire, a to će skoro sigurno biti Evropa, koja bi vrlo lako mogla da ima svo četvoro polufinalista.\nU tom slučaju Srbija će se u kvalifikacije za Tokio plasirati i sa četvrte pozicije u drugoj grupnoj fazi. Sa tri kvalifikaciona turnira na Olimpijske igre ići će po dve ekipe.\nKOŠARKAŠKI SKANDAL! Uhapšena petorica igrača zbog sumnje da su nameštali utakmice!


Još jedna sumnjiva smrt: Beba rođena u "Narodnom frontu" umrla zbog opekotina\nBez obzira na žestoku borbu lekara Instituta za neonatogiju, Beograđanin D. K. i supruga V. K. su pre deset dana ostali bez jedne od beba bliznakinja zbog opekotina za koje ni posle dva meseca ne znaju kako je dobila po rođenju.\nD. K. u redakciji „Blica“ pokazuje brojnu medicinsku dokumentaciju\nOni sumnjaju u lekare GAK “Narodni front” koji su im po obavljenom porođaju rekli da je sa njihovim blizancima sve u redu, da bi se samo par sati kasnije ispostavilo da je devojčica u vrlo teškom stanju. Blizanci, dečak i devojčica, rođeni su 17. maja ove godine.\n- Iako je, u dogovoru sa lekarkom trebalo da se porodi carskim rezom, kada sam došao da vidim decu, saznao sam da je sina rodila prirodno, a ćerku carskim rezom jer nije bila u pravilnom položaju - priča D. K. (na slici, identitet poznat redakciji).\nKako kaže, u “Frontu” mu je rečeno da su bebe dobro i da su prebačene na Institut na neonatologiju, jer su rođene prevremeno.\n- Međutim, u Institutu zatičem potpuno drugu situaciju: obe bebe su bile intubirane, a devojčica je imala nekakve opekotine na oko 70 odsto kože. U Institutu su bili zgranuti stanjem u kakvom je beba i rekli mi da je životno ugrožena. Nisam znao šta se dogodilo, jer sam upravo došao iz “Fronta” gde su mi rekli da je sve u redu - kaže D. K., istakavši da se otpusna lista iz “Fronta” i ona sačinjena pri prijemu u Institut potpuno suprotne.\nPorodici nikako nije jasno šta je to moglo da se dogodi u tako kratkom roku, naročito zbog toga što je Institut od porodilišta udaljen svega deset minuta hoda.\nD. K. objašnjava i da je dan posle porođaja (18. maj) otišao u bolnicu “Narodni front” gde nije uspeo da dobije bilo kakvu informaciju šta se zapravo dogodilo sa bebom. Od tada do danas je, kaže, odlazio još desetak puta, ali bez uspeha. Ni njegova supruga tada, a ni on u međuvremenu, nisu uspeli da saznaju ni kako se zove lekar koji je bio zadužen za njen porođaj.\nNažalost, stanje ženske bebe je bilo sve komplikovanije, pa se kao posledica infekcije pojavila acinobakterija, nakon čega je usledila sepsa, meningitis i hidrocefalus. Devojčica je posle dva meseca borbe 23. jula preminula.\n- Sve to je bilo mučenje i za bebu i za nas. Kada sam video šta se dogodilo pre tri dana sa blizancima takođe rođenim u “Frontu”, morao sam da se javim - priča otac D. K.\nVeliki broj ljudi završio na intenzivnoj nezi zbog OPEKOTINA OD SUNCA


Zagađenje vazduha pogoduje Kovidu 19\nI ove, kao i ranijih godina, vetar je, izgleda, jedina stvar koja može da pomogne Beograđanima i stanovnicima ostalih gradova u Srbiji koji su prekomerno zagađeni. Sa dolaskom hladnih dana i početkom sezone grejanja problem prekomernog zagađenja vazduha se opet otvorio, a kako kaže Ognjan Pantić iz Beogradske otvorene škole, ove godine je situacija još teža jer je povećano zagađenje zabeleženo još u oktobru.\n"Jasno je da to zagađenje doživljava svoj vrhunac u toku grejne sezone. I da dominantno zagađenje tim česticama u vazduhu dolazi iz sektora grejanja i sektora proizvodnje električne energije. Ono u kombinaciji sa tim meteorološkim uslovima koji onemogućavaju vazduh da se raziđe iz tih nižih slojeva atmosfere. Kao da je stavljen jedan poklopac", kaže Pantić.\nI kad pandemija prođe, zagađenje vazduha ostaje\n"Ono što je prićeno jeste velika korelacija između dugoročne izloženosti zagađenom vazduhu i stope oboljevanja", ističe Pantić i dodaje:\n"Na primer u Holandiji su primetili da su u različitim gradovima, da tamo gde je jedan mirkogram više zagađenja – vi imate vi imate devet novih slučajeva oboljevanja, tri nova slučaja hospitalizovanih i dva do tri nova smrtna slučaja", kaže on.\n"U Srbiji negde oko jedan milion ljudi prema procenama pulmologa pati od respiratornih problema. Ako nam je skup da rešimo problem zagađenja, razmislite koliko košta lečenje milion ljudi od respiratornih problema", podvlači Lazović.\nTvorac aplikacije "AirCare": Svi dišemo isti vazduh\nU situaciji u kojoj mnoge termoelektrane nemaju filtere kojima se smanjuje emitovanje štetnih gasova i kada sve siromašniji građani kupuju loš lignit i jevtina drva za grejanje, jedina mera koju je država donela za obuzdavanje aerozagađenja je subvencionisanje kupovine električnih i hibridnih automobila.\n"Pa ko u Srbiji ima novac da kupi električni automobil? Znači mi sad svi zajedno, i onaj najsiromašniji, i onaj najbogatiji subvencionišemo nekoga ko je planirao da izdvoji recimo 30.000 evra za neku marku automobila, i dajemo njemu popust… Kakva je to glupost!", ističe Lazović.\n"Mnogo je bolje taj novac uložiti u pomoć domaćinstvima da zamene svoje neefikasne peći, da se ne greju više na taj jevtin ugalj koji dosta zagađuje i na drvo koje nije najboljeg kvaliteta", dodaje Pantić.\nPostojeći zakonski okvir protiv zagađenja vazduha verovatno nije savršen, ali bi i dosledna primena važećih zakona i propisa bitno popravila stanje u 12 gradova u Srbiji u kojima se svakodnevno beleži loš vazduh. Drugim rečima, i bez novih mera država bi mogla da utiče na zagađenje – potrebno je samo da insistira da se zakoni poštuju i primenjuju.\nZagađenje i koronavirus - opasnost po imuni sistem


Energyobserver - PREDSEDNIK THAÇI NASTAVIO KONSULTACIJE S PREDSTAVNICIMA ROMSKE, AŠKALIJSKE I EGIPĆANSKE ZAJEDNICE\nPredsednik Kosovo Hashim Thaçi nastavio je konsultacije s političkim partijama o koracima koje treba preduzeti u novonastaloj političkoj realnosti, nakon ostavke premijera Ramusha Haradinaja, prenosi Anadolu Agency (AA).\nPredsednik Thaçi sastao se danas s poslanicima parlamentarne grupe (6+) Albertom Kinollijem, koji je predstavnik romske zajednice, Danushom Ademijem, poslanikom aškalijske zajednice i Vetonom Berishom, predstavnikom egipćanske zajednice.\nThaçi je rekao da razmatra mogućnosti da na konsultacijama s političkim partijama zastupljenim u Skupštini Kosova pronađe najbolje moguće rešenje za izvođenje zemlje iz nove političke situacije, saopšteno je iz Predsedništva Kosova.\nPredsednik se juče sastao s predstavnicima turske i bošnjačke zajednice, a danas i sa predsednicom Centralne izborne komisije Valdetom Daka.\nSastanci predsednika Thaçija s predstavnicima političkih partija nastaviće se i narednih dana.\nPodnoseći ostavku 19. jula, zbog poziva na razgovor kao osumljičeni od strane Specijalnog suda za ratne zločine na Kosovu, Haradinaj je od predsednika Kosova zatražio da odredi datum održavanja vanrednih izbora. Sve velike parlamentarne partije na Kosovu su se već izjasnile da su za održavanje vanrednih izbora.


Pjaniću stiže konkurencija iz Liverpoola? - SportSport.ba\nEmre Can na meti Stare dame\nPjaniću stiže konkurencija iz Liverpoola?\nPiše: E. Čaušević 11.01.2017., 19:43\nČelnici Juventusa prije nekoliko dana ozvaničili su transfer Tomasa Rincona, ali prema svemu sudeći to neće biti jedino pojačanje Stare dame ovog januara.\nItalijanski mediji prenijeli su danas da je Juventus zainteresovan da u svoje redove dovede fudbalera Liverpoola, Emrea Cana. Ovaj 22-godišnji fudbaler većinom igra u veznoj liniji, a mediji u Italiji smatraju da bi on mogao biti konkurencija Miralemu Pjaniću.\nCan trenutno ima ugovor s Liverpoolom do ljeta 2018. godine, a na Anfield je stigao iz Bayer Leverkusena. Iako ima dosta dobru minutažu u ekipi Jurgena Kloppa postoje šanse da svoju karijeru nastavi u dresu aktuelnog prvaka Italije.\nNavodno, njega je preporučio Sami Khedira koji je njegov saigrač u reprezentaciji Njemačke. Liverpool je Cana 2014. godine platio 12 miliona eura, ali sada za Nijemca traže minimalno 25 miliona funti.\nRiccardo Orsolini u Juventusu\nJuventus doveo igrača iz Serije B\nMladi fudbaler Riccardo Orsolini dogovorio je transfer u redove Juventusa.\n"Pjanić je zainteresovan za prelazak u Arsenal"\nMiralem Pjanić često se u posljednje vrijeme spominje kao potencijalno pojačanje londonskog...\nPočeli pregovori, Juve spremio tri miliona eura za Kolašinca\nBosanskohercegovački reprezentativac Sead Kolašinac sve je bliže prelasku u redove Juventusa,...\n10.01.17., A. Lendo\nLiverpool Inter... 1 1 0 0 0 0\nLiverpool EPL 27 21 6 0 0 4\nLiverpool FAC 2 1 0 0 0 0\nNjemačka EPK 2 2 0 0 0 0\nNjemačka Europ... 1 1 1 0 0 0


Timok "slomio" krila: juče odigran deo utakmica I kola zone "Istok" - Glas Zaječara\nHome Sport Timok „slomio“ krila: juče odigran deo utakmica I kola zone „Istok“\nTimok „slomio“ krila: juče odigran deo utakmica I kola zone „Istok“\nJuče su odigrane prve utakmice I kola u okviru zone „Istok“.\nU tri od tri utakmice, čije je odigravanje bilo zakazano za 18. avgust, domaćini su bili uspešniji od gostujućih ekipa.\nFudbaleri „Đerdapa“ savladali su ekipu „Malošišta“ rezultatom 3 prema nula, a slavio je i bogovinski BSK u susretu sa negotinskim „Hajduk Veljkom“ i to rezultatom 1 prema 0.\nNajveću radost Zaječarcima doneo je rezultat postignut u susretu ekipa „Timok 1919“ i „Naša krila 1936.“ – gotovo neverovatnih, ali ipak stvarnih 5:0 za ekipu domaćina.\n„Timok 1919“ u narednom kolu gostuje u Malošištu.\nPrethodni tekstNesreća na pruzi kod Kraljevice: U smrt pod teretni voz!\nNaredni tekstSećanje na Jelenu živi: Juče je održan V Memorijal „Jelena Niculović“


Ogranak Kolubara - Lazarevac - Novi pristup kontroli zagađenja u RB „Kolubara”\nWritten by Aleksandar Rasin\t|\t29 June 2013\nOd početka juna, Rudarski basen „Kolubara” je prva kompanija u Srbiji, koja i zvanično, koristi specijalizovani računarski program „TEAMS” za izveštavanje u oblasti zaštite životne sredine.\nPrema rečima mr Aleksandra Simića, rukovodioca stručnog tima za primenu ovog programa u RB „Kolubara”, zaposleni u Sektoru za zaštitu životne sredine, intenzivno rade na merenjima na svim izvorima zagađenja u „Kolubari”.\n-Korišćenjem „TEAMS” programa biće kreirani izveštaji za Agenciju za zaštitu životne sredine Republike Srbije i interni izveštaji za kompaniju. Na taj način vršimo kontrolu zagađenja, možemo da pratimo negativne uticaje, da ih smanjujemo i eliminišemo – istakao je Simić.\nSoftver za specijalizovani računarski program „TEAMS” razvila je kompanija „Emisoft AS” i prilagodila ga potrebama Nacionalnog registra izvora zagađivanja u okviru Agencije za zaštitu životne sredine Srbije i kompanija koje su u program uključene.\nRB „Kolubara”, kompanija sa visokim stepenom društvene odgovornosti, čini sve napore da se negativni uticaji na životnu sredinu usled proizvodnog procesa ublaže i minimiziraju, učestvujući u brojnim aktivnostima unapređenja i zašitite.


Srem: zaplenjeno preko tonu ipo duvana – Balkanekspresrb.rs\nU pretresima više lokacija na području Stare Pazove, Inđije i Šida, po naredbama sudija za prethodni postupak, policija je oduzela oko 79 kilograma rezanog i 1.523 kilograma duvana u listu. Vrednost zaplenjenog duvana se procenjuje na preko milion i 240.000 dinara\nU AKCIJI pojačane kontrole prometa akciznih proizvoda, pripadnici Ministarstva unutrašnjih poslova – Policijske uprave u Sremskoj Mitrovici su pronašli i zaplenili oko 1.603 kilograma duvana.\nU pretresima više lokacija na području Stare Pazove, Inđije i Šida, po naredbama sudija za prethodni postupak, policija je oduzela oko 79 kilograma rezanog i 1.523 kilograma duvana u listu. Vrednost zaplenjenog duvana se procenjuje na preko milion i 240.000 dinara.\nPronađene su i dve veće digitalne vage za merenje, dve električne mašine za sečenje duvana i naparivač.\nU saradnji sa poreskom policijom, zbog postojanja osnova sumnje da su izvršili krivična dela nedozvoljena proizvodnja, nedozvoljeni promet akciznih proizvoda i nedozvoljeno skladištenje robe, protiv sedam osoba biće podnete krivične prijave nadležnim tužilaštvima.(Press MUPA)\nNATO ne priznaje Tačija kao predsednika Kosova


Ništa od prijevremenih izbora u Podgorici\nGradonačelnik Podgorice Miomir Mugoša na sjednici Skupštine opštine Podgorica, 2010.\nUprkos inicijativi opozicije, prijevremenih izbora za Skupštinu glavnog grada neće biti, a umjesto toga, vladajuća Demokratska partija socijalista, na čelu sa gradonačelnikom Miomirom Mugošom, zajedno sa novim partnerima sa kojima čini savez spornog legitimiteta, ponovo sprovodi procedure koje opozicija smatra pravnim nasiljem.\n"Naša inicijativa je bila način da ukupnoj javnosti pokažemo kakvo se pravno nasilje sprovodi u Skupštini glavnog grada", rekla je za naš Radio Branka Bošnjak, odbornik opozicionog Pokreta za promjene, koja je komentarišući inicijativu opozicionih stranaka u Skupštini Podgorice za skraćenje mandata sadašnjem sazivu, rekla da bi upravo izlazak na nove izbore bio najpoštenije rješenje.\n"Ne gajim iluziju da će doći do izbora jer je očigledno da je stvorena jedna politička koalicija u Podgorici. Ta koalicija je neprirodna i ja mislim da nije dugog vijeka trajanja ali se od nas, čini mi se, očekivalo, da su građani od nas očekivali da pokrenemo tu inicijativu i i da makar kažemo šta mislimo o svemu i da na čistac istjeramo one koji su bili na našoj listi a sada su se priključili DPS-u", navodi Branka Bošnjak.\nVećinu na prethodnim lokalnim izborima u glavnom gradu je dobila koalicija Demokratske partije socijalista koju u Podgorici personifikuje gradonačelnik Miomir Mugoša, i Socijaldemokratska partija kojima su se priključile Liberalna partija i Bošnjačka stranka.\nStvari su se iskomplikovale kada je eskalirao sukob manje SDP i dominatne DPS, koja je gubitak potrebne podrške koalicionog partnera nadoknadila glasovima odbornika koji su do tad bili dio opozicije.\nNova preraspodjela je, po ocjeni opozicije, nelegitimna jer ne predstavlja odraz volje građana, već rezultat političke kombinatorike za koju se osnovano sumnja da počiva na korupciji, što je u prevodu trebalo da znači da je vladajuća partija, za novu podršku, platila konkretnu cijenu.\nKako Mugoša i glavni grad troše pare iz budžeta\nOdbornik opozicionog Pokreta za promjene Branka Bošnjak kaže da i sada samovlašće gradonačelnika Miomira Mugoše podržavaju odbornik Narodne stranke Slaviša Guberinić, Dragan Ostojić iz Demokratske srpske stranke i nezavisni odbornik Boban Vujačić, koji je nekad pripadao Novoj srpskoj demokratiji.\n"Njihovi glasovi sprječavaju skraćenje mandata sadašnjem sazivu Skupštine glavnog grada koju smo inicirali", rekla je Bošnjak.\nA političko poštenje?\n"To su najvjerovatnije ljudi koji su političkom korupcijom privoljeni da budu vlast u glavnom gradu. Bilo bi poštenije i od DPS da im je ponudila zvaničnu koaliciju ali naravno to oni ne smiju jer bi onda neko rekao a vi ste sa ovima koji su bili sa pro srpskim partijama. Ovo je nešto potpuno vještački i neodrživo na duže staze. Tako da ja izbore očekujem slijedeće godine, sigurno", ocjenjuje Branka Bošnjak.\nGlasovima koji su sa opozicione preletjeli na stranu vladajuće DPS, u četvrtak su ponovo izabrani predsjednik Skupštine glavnog grada Slobodan Stojanović i sekretar Skupštine Slavka Maraš. Opozicioni odbornici su napustili sjednicu prije glasanja ali su, prethodno, za govornicom energično negodovali zbog "pravnog nasilja koje se sprovodi".\nStojanović i Maraš su i do sad bili na toj funkciji, ali je Upravni sud donio rješenje da je njihov izbor bio nezakonit. Gradonačelnik Mugoša je najavio žalbu Vrhovnom sudu, a Slavka Maraš je, ocijenivši presudu nezakonitom, rekla da će preduzeti sve da je poništi.\nOdbornik opozicionog Demokratskog centra Nebojša Batrićević je, govoreći o razlazu DPS-a i SDP-a, iznio svoje viđenje slijeda događaja koje bi nalagalo "političko poštenje":\n"Onoga trenutka kada se koalicija među vama završila, elementarno je političko poštenje, da ne ulazimo u građansko - ako ste iznevjerili\n"Elementarno je političko poštenje, ako ste iznevjerili izbornu volju građana da vratitite mandate, ponovite izbore i da izborni rezultat učinite još većim", poručio je Nebojša Batrićević.\nizbornu volju građana da vratitite mandate, ponovite izbore i da izborni rezultat učinite još većim."\nOpozicionari u lokalnom parlamentu Podgorice, od početka su znali da nemaju dovoljno glasova kojim bi progurali inicijativu o skraćenju mandata.\nGovornicu su ipak iskoristili da začikavaju lokalnu vlast, reagujući na izjavu premijera Igora Lukšića, koji je komentarišući zahtjeve za novim izborima rekao da opoziciji to ne bi savjetovao jer bi DPS pobijedio još ubjedljivije.\n"Ako ste toliko moćni kako nam svakoga dana govorite i da ste dobili još jače izbore – što se onda ponižavate ovako? Raspišite izbore i osvojite 128 mandata . Duplo više mandata osvojite nego što ih ima i vladajte po propisima . Zašto vi morate da ulazite u ovakve koruptivne radnje , sumnjive radnje, neprincipijelne dogovore i koalicije , ako ste već jači od svih nas zajedno."


Simić: Priština čini sve da Srbe odvrati od povratka | Radio Kosovska Mitrovica\nSimić: Priština čini sve da Srbe odvrati od povratka\n1. August, 2021 08:04 |\nAtmosfera koja se stvorila zbog odluke jedne hrabre Srpkinje, Dragice Gašić, da živi u svom domu je apsolutno opasna i posebno iritira to što je nijedan ambasador iz Prištine nije posetio i iz njenog doma poslao poruku da je nedopustivo ono što joj se dešava.\n– Dragica Gašić je izuzetno hrabra i odvažna Srpkinja s KiM koja je personifikacija života povratnika i uopšte Srba na Kosovu i Metohiji danas, 22 godine nakon sukoba. Svakodnevni pritisci lokalnih institucija, NVO sektora, obijanje i premetačina njenog doma i anemičan odnos međunarodnih predstavnika na KiM prema maltretiranju koje trpi nažalost nisu završeni, ali je najvažnije da je ona odlučna da ostane svoja na svome i da ima snažnu podršku naše države preko Kancelarije, čiji je direktor Petar Petković lično najdirektnije angažovan na njenom slučaju, ali i podršku predsednika Srpske liste i ministra za zajednice i povratak Gorana Rakića. Dosadašnje ponašanje policije je sramno, jer je njen stan na udaru ekstremista, lepljene su joj slike ubijenih na prozore stana, stan obijen, auto njenog prijatelja demoliran…\nImate li vi dugoročno rešenje za njen problem, ali i slične probleme svakog srpskog povratnika na Kosovo i Metohiju – da mogu da se vrate u svoj grad ili selo bez bojazni da će proći kao Gašićeva?\n– Proces povratka je, kao što je poznato, na svetskom nivou najslabiji na prostoru Kosova i Metohije. Slučaj Dragice Gašić pokazuje odnos kako albanske javnosti tako i nosilaca kosovskih institucija prema procesu povratka i Srbima uopšte. Ipak, mi nećemo odustati, zalaganjem Rakića uskoro se očekuje usvajanje nove strategije za održivi povratak raseljenih koja će dati odgovor na izazove s kojima se suočavaju naši sunarodnici, tu se pre svega misli na bezbednosna, ali i ekonomska pitanja kao dve vrste pitanja koja najdirektnije utiču na odluku raseljenih da se vrate. Kako očekivati povratak ako će nam ljudi biti maltretirani, ili ako neće moći da rade i zarađuju za svoje porodice?! Zahtevamo veće uključivanje međunarodne zajednice u rešavanje ovih problema, jer je jasno da vladajuća struktura u Prištini nastoji da učini sve kako bi Srbe odvratila od povratka. Naravno, tu je uvek i podrška naše države, bez koje ne bi bilo moguće zamisliti, a ne živeti život na prostoru KiM.\n– Na svim sastancima predstavnika Srpske liste s međunarodnim predstavnicima ukazujemo na probleme našeg naroda, ali i sve veće institucionalno maltretiranje Srba od strane centralnih i lokalnih kosovskih institucija, koje se samo deklarativno pred tim istim međunarodnim predstavnicima zalažu za poštovanje prava srpskog naroda. I na sastanku s generalnim sekretarom NATO Stoltenbergom Rakić je zahtevao da Kfor pojača prisustvo u mešovitim sredinama, posebno južno od Ibra, jer se u ovoj godini znatno povećao broj incidenata u kojima stradaju naši sunarodnici ili su meta napada SPC. Po našim podacima takvih napada je do ovog trenutka bilo 87, i ne moram naglasiti da ni u jednom slučaju nismo imali kažnjavanje počinilaca.\n– Kompletna atmosfera koja se stvorila zbog odluke jedne hrabre Srpkinje da živi u svom domu, u svom gradu, apsolutno je opasna, i posebno iritira to što za sve ovo vreme nijedan ambasador iz Prištine nije posetio Dragicu i iz njenog doma poslao poruku da je nedopustivo sve ono što joj se dešava od kada se vratila u svoj dom. Isto tako je opasna i situacija u kojoj niko od albanskih političara nije bar deklarativno osudio napade koji su joj se desili. Sve to me brine, i zato su naši predstavnici u stalnoj komunikaciji s Dragicom.\n– To je klasičan diletantizam i nespremnost da se na odgovoran i iskren način pristupi rešavanju svih otvorenih pitanja između Beograda i Prištine. Kurti samo potvrđuje uverenje koje imamo od samog početka da je u pitanju političar koji svoje delovanje zasniva na populizmu i nacionalizmu. Na kraju krajeva, njegovo odbijanje da primeni Briselski i Vašingtonski sporazum govori u prilog mom stavu, ali tu dolazimo do još jednog značajnog pitanja, odgovornosti garanta tih sporazuma, Evropske unije i Vašingtona, koji vrlo dobro znaju da pošalju poruku Prištini o potrebi da se primeni dogovoreno. Da li je to strpljenje pri kraju ili Kurti ima podršku nekih činilaca, ostaje da vidimo. Ipak je smešno da Priština s Kurtijem može reći “ne” Briselu i Vašingtonu, kaže u izjavi za Kurir potpredsednik Srpske liste Igor Simić.\nIzvor: TV Most / Kurir


Rakić sa Hovenijerom o ZSO i procesu povratka\nMinistar za zajednice i povratak Goran Rakić se sastao danas sa ambasadorom Sjedinjenih Američkih Država na Кosovu Džefrijem Hovenijerom.\nDetalj sa sastanka ambasadora Hovenijera i ministra RakiÄ‡a (Foto Ministarstvo za zajednice i povratak)\n”Bolji uslovi za povratnike i veća posvećenost ostalih institucija kada je u pitanju proces povratka, neophodno formiranje Zajednice srpskih opština, rešavanje svih otvorenih pitanja putem dijaloga, jer je to jedini put ka boljitku, kao i realizacija svih preuzetih obaveza, je nešto na čemu insistiramo i nešto od čega nećemo odustati”, kazao je Rakić.\nOn je tokom sastanka dodao da manjinske zajednice na Кosovu ne traže ni manje ni više, već samo ono što im pripada i ta prava apsolutno nikog ne ugrožavaju, navodi se u saopštenju dostavljenom medijima.\n”Кada budemo rešili pitanje bezbednosti, jer i sami znate da se u kratkom vremenskom periodu dogodilo nekoliko napada na srpske crkve i kada budemo uspeli da obezbedimo bolji ekonomski položaj za manjinske zajednice, rešićemo mnoge probleme”, naveo je Rakić.\nNs sastanku je bilo reči i o predstojećim izborima 3. aprila, navodi se u saopštenju Ministarstva za zajednice i povratak.\nOvo je prvi sastanak dvojice zvaničnika od početka mandata ambasadora Hovenijera januara ove godine na mestu američkog ambasadora na Кosovu.\n01.07.2022 Trajković zadržana i na Merdaru (509)\n01.07.2022 Hovenijer: Nepokolebljivi u odbrani suvereniteta Kosova (234)\n02.07.2022 Ristić: Srpska lista kriminalna organizacija i ona mora da se što pre rasturi (159)


Crna Gora ostaje promoter evropskih vrijednosti | MINA\nNaslovnica Crna Gora Crna Gora ostaje promoter evropskih vrijednosti\nCrna Gora ostaje promoter evropskih vrijednosti\nPodgorica, (MINA) – Crna Gora je spremna da i dalje bude promoter evropskih vrijednosti u region, kazao je crnogorski predsjednik Milo Đukanović na sastanku sa predsjednicom Evropske komisije (EK), Ursulom fon der Lajen.\nFon der Lajen je kazala da je zahvalna Đukanoviću što je ostaoa u Briselu nakon neformalne večere za lidere Zapadnog Balkana, da učestvuje na donatorskoj konferenciji koju EK organizuje za Albaniju.\nFon der Lajen je ponovila da je cilj nove EK, da na početku mandata sagleda pitanja na kojima treba zajednički raditi, potencirajući da ima prije svega u vidu oživljavanje Berlinskog procesa i jačanje regionalne saradnje.\nĐukanović se zahvalio fon der Lajen i istakao da takve poruke vraćaju vjeru i optimiz da Crna Gora može naći svoje mjesto u Evrospkoj uniji (EU), a na državama regiona je da iskoriste novi impuls i zamah reformi.\n“Crna Gora je na to spremna, kao što je spremna da i dalje bude promoter evropskih vrijednosti u region”, istakao je Đukanović.\nOn je fon der Lajen detaljnije upoznao sa viđenjem aktuelnih kretanja u regionu i i Crnoj Gori.\nFon der Lajen je istakla da je važna bliska saradnja i da se na pravi način radi na ostvarivanju zajedničkih ciljeva.\n“Posebno je važno da postoje kapaciteti da se balkanska društva mogu nositi sa unutrašnjim problemima sa kojima se suočavaju”, zaključila je fon der Lajen.


Cene hrane u svetu dostigle trogodišnji maksimum u 2020. godini - Biznis i Finansije\nHome\tVestiEkonomija\tCene hrane u svetu dostigle trogodišnji maksimum u 2020. godini\nCene hrane u svetu prošle godine su bile na trogodišnjem maksimumu, objavila je Agencija UN za hranu i poljoprivredu (FAO).\nIndeks cena hrane porastao je za 3,1 odsto na godišnjem nivou u 2020. godini, što znači da je u proseku bio za 2,9 poena viši nego 2019. godine.\nU poslednjem mesecu 2020. indeks cena hrane je porastao za 2,2 procenta, podstaknut rastom cena biljnih ulja, mlečnih proizvoda, mesa i žitarica.\nKako prenosi N1, indeks cena biljnog ulja u decembru je porastao za 4,7 posto u odnosu na prethodni mesec, dostigavši najviši nivo od septembra 2012. godine.\nCene mlečnih proizvoda porasle su za 3,2 posto na mesečnom nivou u decembru, najviše zbog rasta potražnje na svetskom tržištu i zabrinutošću zbog negativnih uticaja toplijih vremenskih prilika na proizvodnju mleka u Okeaniji.\nIndeks cena mesa zabeležio je mesečni rast od 1,7 posto u decembru, cene žitarica su takođe porasle za 1,1 posto u odnosu na novembar, a cene šećera su bile veće za 0,6 posto.\nIndeks cena hrane FAO je trgovinski ponderirani indeks koji prati međunarodne tržišne cene pet glavnih grupa prehrambenih proizvoda.